En  begyndelse 


AF  KRISTY  HUMPHREYS 


Drenge  på  12  år  er  sorgfrie  og  elsker 
sjov.  Deres  verden  synes  langt  fra 
ansvar  som  ægteskab,  politik  og  an- 
dre voksne  foretagender.  Og  alligevel 
er  de  på  vej  til  evigtvarende  ægteskab, 
og  i  deres  præstedømme-arbejde  kan 
de  glæde  sig  over  en  mere  fuldkom- 
men form  for  styrelse  end  i  noget  land 
i  verden. 

Det  aronske  Præstedømme  er  ikke 
nogen  klub.  Man  kan  ikke  købe  sig  et 
medlemskort,  der  giver  adgang.   Det 

bliver  ikke  givet  dig  som  en  anden 
attest.  Det  gives  dig  ved  håndspålæg- 
gelse, og  du  bliver  ordineret  af  én, 
som  har  myndighed.  Det  er  en  kaldel- 
se fra  Gud.  Det  gives  kun,  når  en 
dreng  er  værdig  og  modtages  kun, 
når  den  gives  ved  den  rette  myn- 
dighed. 

Jeg,  der  er  en  kvinde,  kan  ikke  bære 
præstedømmet,  men  jeg  kan  hjælpe 
de  unge  mænd  på  min  alder  til  at  ære 
deres,  hvis  jeg  er  fordringsløs,  viser  et 
godt  eksempel  og  opmuntrer  dem  til 
at  gå  til  deres  møder  og  opfylde  deres 
forpligtelser.  Ved  at  gøre  det  kan  jeg 
hjælpe  dem  til  at  ære  deres  høje  mål 
og  idealer  og  støtte  dem  i  deres 
pligter.  Hvis  jeg  nu  kan  øve  god  ind- 
flydelse på  dem,  kan  vi  sammen  vokse 
og  udvikle  os.  For  mig  er  Det  aronske 
Præstedømme  blot  begyndelsen  til  en 
helt  ny  måde  at  leve  på. 
Jeg  vil  leve  et  liv  i  renfærdighed  og 
være  et  godt  eksempel  for  en  dag  øn- 
sker jeg  at  kunne  knæle  ned  ved  et 
alter,  et  ganske  særligt  alter,  hvorfra 
jeg  kan  tage  endnu  et  skridt  fremad 
mod  evigt  liv.  På  den  anden  side  af  det 
alter  ønsker  jeg  én,  som  er  renfær- 
dig og  værdig,  én,  som  respekterer  sit 
præstedømme.  Jeg  ønsker,  at  han 
skal  få  det  bedste,  og  jeg  ønsker  at 
få  det  bedste.  Derfor  håber  jeg,  at  en 
eller  anden  ung  mand,  et  eller  andet 
sted  har  de  samme  alvorlige  tanker. 
Ved  at  leve  på  den  rigtige  måde  kan 
han  gå  fremad  fra  diakon  til  lærer  og 
præst,  og  videre  frem  til  den  høje  k la- 
del se  i  Det  melkisedekske  Præste- 
dømme. 

Det  aronske  Præstedømme  er  friskt, 
levende  —  det  er  en  begyndelse. 

RENFÆRDIGHEDENS 
HERLIGHED 


AF  PRÆSIDENT  N.  ELDON  TANNER 
1 .  rådgiver  i  Det  første  Præsidentskab 


vor  herlig  er  ikke  han,  som 
lever  et  dydigt  liv.  Han  vandrer 
frygtløs  i  middagssolens  glans, 
for  han  er  hævet  over  moralske 
anfægtelser.  Han  kan  ikke  nås  af  nogen 
bagtalelsens  pile,  for  hans  rustning  er 
uden  lyde,  hans  dyd  kan  ikke  med 
rette  anfægtes,  for  han  lever  hævet  over 

kritik.  Hans  kinder  rødmer  aldrig  af 
skam,  for  han  er  uden  synd.  Han  æres  og 
respekteres  af  alle,  for  han  står  uden  for 
deres  vurdering.  Herren  elsker  ham, 
for  han  står  fejlfri  foran 
ham.  Evighedernes 
ophøjelse  venter 
ham. 


(Budskab  fra 

Det  første  Præsidentskab, 

2.  oktober  1942) 


„Hvor  herlig  og  nær  ved  englene  er  ikke  den  ungdom,  der 
er  renfærdig,  En  sådan  ungdom  vil  få  uendelig  glæde  her 
og  evigtvarende  lykke  herefter."  (Det  første  Præsident- 
skab, 6.  april  1942) 

Hvis  jeg  ville  spørge  dig,  hvad  du  forventer  af  livet,  eller 
hvad  dine  endelige  mål  er,  er  jeg  sikker  på,  du  ville  svare, 
at  du  ønskerat  være  lykkelig,  blive  elsket,  blive  respekteret 
og  gøre  dig  fortjent  til  frelse  og  ophøjelse  i  Himmelens 
rige.  Det  er  ædle  mål,  som  vi  allesammen  burde  stræbe 
efter  at  nå.  Men  at  stræbe  efter  dem  er  ikke  nok,  for  vi 
kan  kun  opnåde  værdifulde  ting  i  livet  ved  at  betale  prisen 
for  dem. 

Værdien  af  moralsk  renfærdighed  kan  ikke  opmåles.  Den 
kan  ikke  købes  med  sølv  eller  guld,  men  den  pris  vi  må 
betale,  er  personlig  retskaffenhed,  og  mere  end  noget  an- 
det kan  den  skaffe  os  den  evigtvarende  lykke,  som  vi  øn- 
sker. Lad  os  efterleve  Paulus'  opfordring,  hvor  han  siger: 
„Far  ikke  vild,  Gud  lader  sig  ikke  spotte!  Thi  hvad  et  men- 
neske sår,  det  skal  han  også  høste. 

Thi  den,  der  sår  i  sit  kød,  skal  høste  fordærvelse  af  kødet, 
men  den,  der  sår  i  Ånden,  skal  høste  evigt  liv  af  Ånden" 
(Gal.  6:7-8) 

Moralsk  renhed  eller  dyd  er  ikke  noget,  som  blot  religiøse 
mennesker  har  drømt  sig  til.  Det  er  en  standard  for  søm- 
melighed, som  burde  overholdes  af  alle  retskafne  men- 
nesker, som  sætter  pris  på  gode  hjem,  stærke  samfund 
og  respekterede  nationer. 

Lad  os  se  lidt  på  fordelene  ved  at  være  moralsk  renfær- 
dig. For  det  første  må  vi  huske  på,  at  der  ikke  er  nogle 
ulemper  men  utallige  fordele  ved  at  være  anstændig,  ren- 
færdig og  ubesmittet.  Vi  behøver  aldrig  at  skamme  os  over 
vores  adfærd.  Vi  vil  aldrig  bringe  hjertesorg  eller  smerte 
til  dem,  vi  elsker.  Vi  er  fri  for  veneriske  sygdomme,  der  er 
så  almindelige,  og  som  tager  til  med  foruroligende  fart. 
Og,  allervigtigst,  vi  har  været  lydige  mod  vor  himmelske 
Faders  befalinger,  som  han  har  givet  for  vor  lykkes  skyld 
skyld  og  til  vor  egen  velsignelse. 

Hvor  smukt  og  vidunderligt  er  det  ikke  for  et  ungt  par  at 
være  i  stand  til  at  stå  over  for  hinanden  ved  alteret  i  Guds 
tempel  og  vide,  at  de  har  holdt  sig  renfærdige.  Og  at  de 
kan  bygge  deres  eget  hjem  på  et  grundlag  af  gensidig  tillid 


og  respekt.  Ind  i  det  hjem  vil  de  bringe  Guds  åndelige  børn, 
hvis  arv  vil  blive  „jordens  fylde"  9L.&P.  69:16),  når  de 
tjener  Gud  og  adlyder  hans  befalinger. 
Channing  Pollock  sagde  engang:  „En  verden,  hvor  alle 
hyldede  kvindernes  renfærdighed  og  mændenes  ædelhed 
og  handlede  derefter,  ville  være  nok  så  anderledes,  men  et 
vidunderligt  sted  at  leve."  (Fra  „Reader's  Digest",  June 
1960  p.  76) 

Bestem  dig  nu  til,  at  det  er  en  sådan  verden,  du  vil  være 
med  til  at  opbygge,  og  hvor  du  vil  være  glad,  for  at  leve. 
Nu  er  det  rette  tidspunkt  for  dig  at  træffe  din  beslutning 
om,  at  du  ikke  vil  give  efter  for  pression  og  fristelser,  som 
det  er  så  almindeligt  i  dag.  Du  har  alt  at  vinde  og  alt  at  tabe 
ved  et  sådant  vigtigt  valg.    ' 

Vi  har  så  mange  gode  unge  mennesker,  der  er  fast  besluttet 
på  at  leve  sådan,  som  de  bør,  og  som  ønsker  at  få  del  i 
det  uforlignelige  løfte,  der  blev  givet  i  en  af  vor  tids  åben- 
baringer: 

„. .  .  pryd  altid  dine  tanker  med  dyd,  daskai  du  have  større 
frimodighed  for  Gud  .  .  . 

Den  Helligånd  skal  være  din  stadige  ledsager  ...  og  dit 
herredømme  skal  være  et  evigt  herredømme,  og  det  skal 
uden  tvang  tilflyde  dig  fra  evighed  til  evighed"  (L.&P. 
121:45-46). 

Af  bekymring  for  kirkens  medlemmer  udstedte  Det  første 
Præsidentskab  et  budskab  under  den  anden  verdenskrig, 
som  advarede  mod  urenfærdighed,  og  derpå  konkludere- 
de: 

„Vi  opfordrer  jer  til  at  huske  de  velsignelser,  der  kommer 
af  at  leve  et  renfærdigt  liv.  Vi  beder  jer  altid  iagttage  den 
strengeste  dyd,  for  kun  derved  kan  I  modtage  Guds  bedste 
gaver  og  have  hans  Ånd  hos  jer. 

Hvor  herlig  er  ikke  han,  som  leveret  dydigt  liv,  Han  vandrer 
frygtløst  i  middagssolens  glans,  for  han  er  hævet  over 
moralske  anfægtelser.  Han  kan  ikke  nås  af  nogen  bagtalel- 
sens pile,  for  hans  rustning  er  uden  lyde,  hans  dyd  kan 
ikke  med  rette  anfægtes,  for  han  lever  hævet  over  kritik. 
Hans  kinder  rødmer  aldrig  af  skam,  for  han  er  uden  synd. 
Hen  æres  og  respekteres  af  alle,  for  han  ståruden  for  deres 
vurdering.  Herren  elsker  ham,  for  han  står  fejlfri  foran  ham. 
Evighedernes  ophøjelse  venter  ham." 


Diakonernes  indflydelse 


AF  WILLIAM  G.  HARLEY 


Hvem,  udover  de  engle,  der  fører 
rapport,  kan  opgive  det  nøjagtige  tal 
på  diakoner,  som  har  virket  i  kirken, 
siden  Titus  Billings,  Serenes  Burnett 
og  John  Burk  var  de  første  diakoner, 
der  blev  ordineret  i  den  genoprettede 
kirke  i  året  1830-31? 
Baseret  på  de  årlige  antal:  (95  i  1854; 
18000  i  1906  omkring  150.000  i  dag) 
og  udskiftningsraten  (fra  to  eller  tre 
års  tjeneste  for  hver  diakon),  kan  vi 
nok  regne  med  noget  over  to  millioner 
diakoner.  Herren  må  lægge  stor  vægt 
på  det  embede,  når  han  har  kaldt  så 
mange  diakoner  til  at  tjene  i  sit  rige 
i  de  sidstedage. 


Betagende  erindringer  om  tiden  som 
diakon 

Mange  af  kirkens  ledende  mænd  har 
aflagt  vidnesbyrd  om,  hvor  stort  ind- 
tryk diakonernes  indflydelse  har  haft 
på  dem,  og  at  de  har  betagende  erin- 
dringer om  deres  egen  tid  som  dia- 
koner. For  at  citere  et  hundredårigt  ek- 
sempel herpå,  en  John  Smith,  der  blev 
omvendt  i  England  og  som  voksen 
mand  udtalte,  at  han  „sluttede  sig  til 
kirken,  da  han  var  elleve  år  gammel, 
blev  ordineret  til  diakon,  da  han  var 
femten  (i  1851),  og  at  han  da  følte  en 
sådan  kraft  i  sig,  som  han  aldrig  før 

havde  følt".  Nærmere  vort  eget  år- 
hundrede udtrykte  ældste  George 
Reynolds,  en  af  de  syv  præsidenter  i 
De  halvfjerds'  første  Råd,  en  lignende 
taknemmelighed  for  sin  korte  tjenes- 
tetid som  diakon : 

„Hvis  der  har  været  nogen  opgave, 
jeg  er  blevet  kaldet  til  i  kirken,  som  jeg 
udførte,  så  godt  jeg  overhovedet  for- 
måede, så  var  det  at  ære  min  kaldelse 
som  diakon. 

Jeg  forsømte  aldrig  et  møde,  når  det 
overhoveder  var  muligt  for  mig  at  være 
der.  Jeg  var  ofte  i  kirkebygningen  en 
time  eller  mere,  før  mødet  skulle  be- 
gynde, for  at  åbne  dørene  og  gøre 
salen  i  orden,  og  jeg  var  meget  om- 
hyggelig med  at  sørge  for,  at  alt  var 
godt  arrangeret  —  at  bænkene  var  stø- 
vet af,  at  gasblussene  var  tændt  om 


aftenen,  og  at  der  var  sørget  for  alle 
de  andre  ting,  som  gjorde  salen  be- 
hagelig at  være  i  for  de  hellige.  Jeg 
tror  virkelig,  at  jeg  havde  mere  glæde 
og  tilfredsstillelse  af  dette  arbejde  end 
af  de  større  opgaver,  jeg  fik  stillet 
senere  hen." 

Et  mere  nutidigt  eksempel,  tidligere 
missionspræsident  for  USA's  Østlige 
Staters  Mission,  James  H.  Moyle,  der 
i  1940  skrev  sine  erindringer,  viser 
hvordan  hans  kaldelse  til  diakon  fuld- 
stændigt forandrede  hans  opførsel 
som  dreng.  Da  den  unge  James  af  sin 
biskop  blev  kaldet  til  at  være  diakon, 
betænkte  denne  dreng,  som  hidtil 
havde  drevet  omkring  med  wardets 
mere  hårdhudede  drenge,  sig  et 
øjeblik,  hvorpå  han  accepterede 
kaldelsen: 


,,Lidt  eller  lidt  afbrød  jeg  samkvem- 
met med  ,,de  hårdhudede"  og  kon- 
centrerede mig  så  meget  om  pligterne 
som  diakon,  at  biskoppen  sagde,  jeg 
varden  bedste  i  wardet.  Vi  gjorde  rent 
i  kirkebygningen,  fejede,  moppede  og 
tørrede  støv  af,  fyldte  petroleumslam- 
perne,  studsede  lampernes  væger, 
tændte  op  i  kakkelovnene,  satte  huset 
i  orden  i  al  almindelighed  og  holdt 
vagt  ved  døre  og  indgange.  Vi  skifte- 
des til  at  gøre  rent  i  kirkebygningen  og 
måtte  gøre  det  ofte.  Jeg  var  meget 
samvittighedsfuld  med  det  og  tillod 
derefter  aldrig  mig  selv  at  blive  vild- 
farende eller  irreligiøs." 
Når  vi  har  læst  om  disse  eksempler, 
spørger  vi  måske  , hvordan  det  kan 
være,  at  ældre  mænd  har  så  gode 
minder  om  deres  tjeneste  som  dia- 
koner?'Der  er  mindst  tre  gode  grunde 
for  sådanne  følelser,  når  vi  ser  tilbage 
på  historien  om  diakonernes  arbejde  i 
denne  forvaltningsperiode:  kam- 
meratskab, tjeneste  og  personlig 
udvikling. 


Kammeratskab 

Som  ældste  Moyle  bemærkede  det, 
afgør  en  drengs  standarder,  hvem  han 
vil  komme  sammen  med.  Når  en  dreng 
først  er  kommet  ind  i  et  diakon-kvo- 
rum,  bliver  hans  kammerater  i  kvorum- 
met  ofte  hans  bedste  venner.  De  øver 
da  indbyrdes  indflydelse  på  hinan- 
den, således  som  denne  historie 
illustrerer  det: 

William  Smart  plejede  som  dreng 
sammen  med  sine  kammerater  at  gøre 
en  lidt  sær  enke  i  nabolaget  bange.  Så 
blev  drengene  en  dag  ordineret  til  dia- 
koner. 

„Diakon-ånden  kom  over  mig  ret  så 
kraftigt",  sagde  broder  Smart.  „Jeg 
var  villig  til  og  endda  glad  for  at  være 
sammen  med  mine  diakon-kammera- 


ter for  at  hugge  brænde  til  de  fattige 
og  kirkebygningen." 
En  dag  standsede  diakonerne,  der  var 
ude  efter  lidt  sjov,  op  foran  enkens 
hus  og  diskuterede,  hvordan  de  bedst 
kunne  genere  den  gamle  dame.  Men 
denne  gang  blev  resultatet  ander- 
ledes. 

„Siden  de  sidst  var  mødtes  her",  for- 
tæller broder  Smart,  „var  der  næsten 
umærkeligt  sket  en  forandring  hos 
nogle  af  disse  drenge.  De  var  nu 
diakoner  i  det  hellige  præstedømme." 
I  stedet  for  at  prøve  at  gøre  damen 
bange,  foreslog  en  af  drengene,  at  de 
skulle  tage  damens  hestevogn,  skub- 
be den  ned  ad  bakken,  fylde  den  med 
visne  pilegrene  og  så  trække  den  op 
til  huset  igen,  hvor  de  kunne  hugge 
brænde  og  stable  det  pænt.  Da  først 
de  andre  drenge  mærkede,  at  kam- 
meraten ikke  lavede  grin  med  dem, 
men  virkeig  mente  det,  indvilgede  de 
hurtigt. 

Enken  så  drengene  trække  hendes 
vogn  ned  ad  bakken  og  råbte  mange 
skældsord  efter  dem,  Så  skyndte  hun 
sig  ind  til  naboen  og  udøste  sin  vrede 
for  konen  dér.  Men  stor  var  hendes 
forbavselse,  da  den  gamle  hestevogn 
lidt  efter  kom  tilbage,  ladet  med  tørt 
brænde.  Og  derpå  begyndte  gruppen 
af  snavsede,  svedige  drenge  —  som 
hun  genkendte  som  sine  tidligere 
plageånder  —  energisk  at  hugge 
brændet  for  hende!  Hun  skældte  ud, 
lo  og  græd  skiftevis,  hvorefter  hun 
udbrød:  „Drenge,  Gud  velsigne  jer! 
Jeg  tilgiver  jeg  alle  jeres  tidligere 
drillerier  og  ondskab  over  for  mig!" 
Hun  og  drengene  vidste  da,  at  „en 
stille  kraft  havde  bragt  en  forandring", 
og  at  disse  usynlige  kræfter  var  den 
nye  magt  og  ånd,  som  de  havde  mod- 
taget ved  deres  ordination. 


Tjeneste 

Diakoner,  der  aldrig  i  kirkens  historie 
kun  skulle  holde  møder,  har  altid 
udført  vigtige  kirkelige  opgaver.  Som 
assistenter  til  lærere,  præster  og  bi- 
skopper har  de  altid  udført  forskellige 
nyttige  opgaver.  For  et  århundrede 
siden  var  deres  fornemste  opgave  for 
eksempel  at  sørge  for  wardets  kirke- 
bygning. 

„Det  afhænger  for  en  stor  del  af  dia- 
konerne, om  mødet  bliver  behageligt", 
sagde  diakonen,  Mark  Lindsay  i  1874. 
„Vi  skulle  være  der,  mindst  en  time 
før  mødets  begyndelse  for  at   gøre 
huset  rent  og  pænt  og  behageligt  at 
være  i.  Vi  skulle  sørge  for,  at  nadver- 
bakkerne var  rene,  at  der  altid  var  et 
rent  bord  og  en  ren,  nystrøget  dug." 
Indsamle  fasteofre 
Være  budbringere  for  biskoppen 
Omdele  nadveren 
Hugge  brænde  for  enker  og  gamle 
mennesker 
Sørge  for  de  fattige 
Omdele  meddelelser 
Pumpe  luft  i  orgelbælgene 
Holde  kirkens  ejendom  i  god  stand 
Hjælpe  med  til  at  passe  kirkegårdene 
Holde  orden  i  kirkebygningen 
Passe  grunden  uden  om  kirkebyg- 
ningerne 

Hjælpe  med  i  primary-organisationen 
Virke  som  dørvogtere 
Arbejde  som  spejdere 
Omdele  særlige  meddelelser 


Personlig  udvikling 

Diakonerne  har  i  høj  grad,  gennem 
kammeratskab  og  tjeneste  i  tidligere 
tid  og  også  nu,  lært  vigtige  former 
for  deres  adfærd,  indstilling  til  og  for- 
ståelse af  deres  religion.  Forvaltnings- 
opgaver, det  grundlæggende  princip 
i    kirkens   styrelse,    læres    tidligt    af 


diakoner  gennem  opgaver  der  ud- 
føres og  rapporteres  tilbage  til  deres 
leder.  De  lærer  også  at  nære  kærlige 
følelser,  når  de  hjælper  detrængende, 
en  ydmyg  og  ærbødig  indstilling, 
når  de  omdeler  nadveren,  samt  respekt 
for  biskoppen  og  kirkelige  myndighe- 
ter,  når  de  udfører  arbejde  for  dem . 
Derudover  modtager  diakoner  evan- 
gelisk undervisning  ved  deres  kvorum- 
møder.  Før  der  var  noget,  der  hed 
lektiebøger,  planlagde  diakonerne 
selv,  hvordan  de  bedst  kunne  bruge 
deres  møder.  Og  de  gamle  referat- 
bøger viser,  at  de  gjorde  et  ganske 
godt  stykke  arbejde  med  at  planlægge 
og  udføre  udmærkede  kvorummøder. 
For  et  århundrede  siden  kunne  et 
typisk  diakonmøde  f.eks.  indeholde 
den  sædvanlige  åbningssang,  bøn  og 
referat,  efterfulgt  af  oplæsning  af 
historier  om  moral,  sange  og  evan- 
geliske taler  og  ofte  aflæggelse  af 
vidnesbyrd. 
Selvom  sådanne  kvorummøder  for  en 


Angående  præsters  og  læreres 
ordination. 

Dette  er  måden,  hvorpå  discipline, 
som  blev  kaldt  kirkens  ældster, 
ordinerede  præster  og  lærere: 
Efter  at  havde  bedt  til  Faderen  i 
Kristi  navn,  lagde  de  hænderne  på 
dem  og  sagde: 

I  Jesu  Kristi  navn  ordinerer  jeg  dig 
til  præst,  (eller  om  det  er  til  lærer)  jeg 
ordinerer  dig  til  lærer,  til  at  prædike 
omvendelse  og  syndernes  forladelse 
gennem  Jesus  Kristus  ved  standhaftig- 
hed i  troen  på  hans  navn  indtil  enden. 
Amen. 

Og  på  denne  måde  ordinerede  de 
præster  og  lærere  i  overensstemmelse 
med  Guds  gaver  og  kaldelse  til  men- 
neskene; og  de  ordinerede  dem  gen- 
nem den  Helligånds  kraft,  som  var  i 
dem. 
Moroni  kap.  3;  1-4 


stor  del  var  tilfældige  og  usystema- 
tiske, så  bibragte  de  diskonerne  bety- 
delig evangelisk  forståelse,  foruden 
at  give  praktisk  øvelse  i  at  tale  og  syn- 
ge offentligt. 

Omsorg  for  de  fattige  har  også  karak- 
teriseret diakonernes  aktiviteter,  især 
deres  indsamling  af  fasteofre. 
Diakonerne  i  gamle  dage  havde  måske 
en  lidt  mere  spændende  opgave  med 
at  indsamle  fasteofre.  Efter  at  have 
lånt  en  faders  vogn  kunne  et  par  dia- 
koner køre  deres  tildelte  areal  rundt, 
banke  på  hver  eneste  dør  og  så  vende 
tilbage  til  vognen,  belæsset  med 
æsker,  kurve,  glas  eller  pakker  —  kun 
sjældent  penge.  To  diakoner  fra  Pro- 
vo, Utah,  fyldte  for  eksempel  på  en 
fastedag  i  1903  deres  vogn  med  ,,2 
pund  bacon,  40  cents  i  rede  penge, 
1  glas  frugt,  1  pakke  rosiner,  1  dåse 
østers  og  43  pund  mel". 
Foruden  at  indsamle  fasteofre  har 
diakoner  hjulpet  de  trængende  med 
deres  muskelkraft:  malet  huse,  revet 
løv  sammen,  skovlet  sne,  gået  i  byen 
osv.  Et  godt  eksempel  er  en  begiven- 
hed, der  fandt  sted  i  slutningen  af 
sidste  århundrede,  da  diakonerne 
hjalp  to  familier  i  deres  ward : 
„Den  tiende  maj  samledes  diakoner- 
nes kvorum  med  biskoppens  billi- 
gelse på  søster  Burnett's  roemark. 
Hendes  mand  vardød  for  ikke  så  længe 
siden.  Kvorummet  og  nogle  familie- 
medlemmer, ialt  otteogtreds  men- 
nesker, tog  fat  på  arbejdet  og  hyppe- 
de og  udtyndede  3  1/2  hektar  med 
roer,  før  de  tog  hjem.  Det  arbejde  løf- 
tede en  tung  byrde  af  søster  Burnett's 
skuldre  på  et  tidspunkt  da  hun  var  i 
stor  nød. 

Nogle  få  dage  senere  drog  diakonerne 
af  sted  til  en  anden  søsters  gård.  Også 
hun  var  enke  og  havde  en  roemark, 
som  drengene  udtyndede  for  hende." 
Mens  nogle  få  biskopper  så  tidligt 
som  i  1870'erne  bad  deres  diakoner 
omdele  nadveren,  var  det  først  i  dette 
århundrede,  at  diakonernes  omdeling 
af  nadveren  blev  almindeligt  overalt  i 
kirken.  Det  er  nu  inkluderet  i  en  in- 
teressant liste  af  anbefalede  opgaver 
og  pligter  for  diakoner,  som  kirken 
offentliggjorde  i  tiden  omkring  den 
første  verdenskrig: 

Først  efter  1908  fik  diakonernes  kvo- 
rummer  systematiske  lektiebøger,  der 


skulle  bruges  ved  deres  møder,  og 
siden  da  har  Det  præsiderende  Bi- 
skopråd sørget  for  snesevis  af  omhyg- 
geligt udarbejdede  kurser  og  forskel- 
lige lektiebøger,  beregnet  til  at  lære 
diakonerne  både  religiøse  principper 
og  renfærdig  opførsel  —  evangelisk 
teori  og  evangelisk  praksis. 
På  grund  af  disse  tre  egenskaber  ved 
diakonernes  gerning  —  kammerat- 
skab, tjeneste  og  personlig  udvikling 
—  ser  ældre  mænd,  som  har  tjent 
længe  i  præstedømmet,  med  taknem- 
melighed tilbage  på  den  tid,  da  de 
trådte  deres  første  barnesko  i  præste- 
dømmet for  at  tjene  som  diakoner. 


En  lammet  kirke  uden  diakoner 

Ikke  hestekræfter  men  præstedømme- 
lige kræfter  driver  kirken  fremad,  og 
diakonernes  indflydelse  er  en  vigtig 
del  deraf.  Uden  diakonerne  ville  kir- 
kon  lide  på  to  måder.  For  det  første 
ville  biskopper  og  andre  være  nødt 
til  at  opgive  nogle  af  deres  egne  op- 
gaver for  at  kunne  påtage  sig  det,  som 
diakonerne  nu  skal  gøre.  For  det  an- 
det, og  måske  det  vigtigste,  ville  der, 
hvis  en  hel  generation  af  diakoner 
går  tabt,  i  løbet  af  to  år  ikke  være 
nogen  lærere,  i  løbet  af  fire  år  ikke 
nogen  præster,  og  efter  ti  eller  tyve 
års  forløb  ville  Det  melkisedekske 
Præstedømme-kvorummer  ikke  læn- 
gere blive  tilført  beredte  og  kvali- 
ficerede voksne,  udgået  fra  det  for- 
beredende aronske  præstedømme. 
Brigham  Youngs  generation  talte  om 
diakonerne  og  andre  medlemmer  af 
Det  aronske  Præstedømme  som 
værende  kirkens  ben  og  fødder,  uden 
hvilke  kirken  ville  være  lammet.  Men 
det  er  også  vigtigt  at  lægge  mærke 
til,  at  uden  erfaringerne  i  Det  aronske 
Præstedømme  vil  drengene  selv  være 
lammede.  Så  diakonernes  indflydelse 
involverer  både  fordele  for  kirken  og 
fordele  for  diakonen. 
To  millioner  diakoner.  Det  er  en 
mængde  kammeratskab,  en  mængde 
tjenester  for  kirken,  en  mængde  per- 
sonlig udvikling.  Og  når  alt  kommer  til 
alt,  så  er  det  disse  forhold  —  og  ikke 
statistikken  —  de  rapporterende  engle 
og  vor  himmelske  Fader  er  mest  in- 
teresseret i. 


Victor  L.Brown, 
kirkens 
præsiderende 
biskop 


illustreret  af  Sherry  Thompson 


Den  ufuldendte 
opgaves  udfordring 


AF  LOWELL  M.  DURHAM,  jr. 
medredaktør 

En  frisk  efterårsmorgen  i  Cardston, 
Alberta  i  Canada  gav  Gerald  Brown  sin 
søn  den  udfordring  at  hugge  en  til- 
syneladende alt  for  stor  mængde 
brænde.  Den  unge  Vie.  Brown  ville 
meget  hellere  have  været  ude  på  Al- 
berta-prærien og  ride  med  sin  hest  i 
den  klare  morgenluft,  men  han  havde 
respekt  for  sin  far.  Han  vidste,  at  han 
var  blevet  bedt  om  at  hugge  mere 
brænde,  end  en  ung  mand  på  hans 
alder  i  virkeligheden  ville  være  i  stand 
til  at  hugge.  Men  det  var  en  af  den 


slags  særlige  far-til-søn  udfordringer 
—  og  udfordringer  var,  hvad  Victor 
L.  Brown  holdt  af,  noget  han  tog  i 
stivarm.  Brændet  skulle  bruges  til  at 
lave  mad  ved  og  til  at  opvarme  huset, 
og  Vie  vidste,  at  det  at  hugge  brænde 
ikke  bare  var  en  udfordring  men  et  af 
disse  nødvendige  „onder",  som  han 
kunne  hjælpe  med  til  at  udføre.  Med 
det  glatte  økseskaft  fattet  i  sine  unge 
hænder  begyndte  han  at  hugge.  Som 
han  svang  øksen,  kunne  Vie  mærke 
varmen  vokse  i  kroppen.  Lyden  af  øk- 


sens indhug  i  træet  og  lugten  af  det 
friske  træ  var  en  del  af  lønnen,  men 
det  bedste  kom  henved  fem  timer 
senere,  da  han  huggede  den  sidste 
stamme  op  og  stakkede  brændet.  Det 
var  en  varm  og  lunende  følelse  at  vide, 
at  arbejdet  var  gjort  og  gjort  godt. 
Påskønnelsen  fra  hans  far  var  lige 
så  varm  og  oprigtig,  isprængt  en 
smule  forundring  over,  at  sønnen 
havde  været  i  stand  til  at  udføre  en 
voksen  mands  arbejde. 
Victor  L.  Brown  tjente  som  førsteråd- 
giver i  præsidentskabet  for  sit  diakon- 
kvorum  på  det  tidspunkt,  da  begiven- 
heden med  brændehugningen  fore- 
kom, og  han  var  en  ung  mand,  som 
accepterede  opgaver  og  elskede  ud- 
fordringen ved  et  ufuldført  arbejde. 
Fremtiden  skulle  vise  sig  at  indeholde 
mange  store  udfordringer  for  den  unge 
diakon  fra  Cardston. 
Idag  er  Victor  L.  Brown  præsiderende 
biskop  i  Jesu  Kristi  Kirke  af  Sidste 
Dages  Hellige.  Han  er  leder  af  Det 
aronske  Præstedømme  og  Unge  Piger 
for  hele  jorden.  Med  kærlighed,  for- 
ståelse, organisationsevne,  ærlighed, 
pålidelighed,  og  et  evigtvarende  ønske 
om  at  fuldføre  enhver  opgave,  har  han 
indviet  sig  til  den  udfordring  at  opbyg- 
ge rige  ved  at  berede  unge  mænd  og 
kvinder  til  at  acceptere  deres  ansvar 
som  medlemmer  af  kirken. 
Biskop  Browns  kaldelse  til  andenråd- 
giver for  den  præsiderende  biskop, 
John  H.  Vandenberg,  kom  i  september 
1961  fra  præsident  David  O.  McKay. 
Derpå  blev  biskop  Brown  den  9.  april 
1972  indsat  af  præsident  Lee  som 
kirkens  præsiderende  biskop.  Siden 
da  har  han,  som  kirkens  øvrige  gene- 
ralautoriteter, brugt  hele  sin  tid  på 
kirken. 

En  almindelig  arbejdsdag,  (og  ingen 
af  hans  arbejdsdage  er  i  virkeligheden 
almindelige),  står  biskop  Brown  op 
ved  halvseks  tiden.  Han  får  en  hurtig 
morgenmad  og  er  altid  på  vej  til  kon- 
toret ved  halvsyv  tiden .  Hans  første  af- 
taler er  gerne  klokken  syv,  og  han  får 
sjældent  lejlighed  til  at  spise  frokost. 
Biskop  Brown  mødes  ofte  med  sine 
rådgivere  og  ugentligt  med  Det  første 
Præsidentskab  for  at  diskutere  de 
mange  sager,  der  hører  under  hans 
forvaltning. 


Han  har  ansvaret  for  et  umådeligt  an- 
tal og  vidtrækkende  net  af  timelige 
sager,  der  vedrører  kirkens  funktioner. 
Foruden  sine  opgaver  i  forbindelse 
med  Det  aronske  Præstedømme  og 
Unge  Piger,  er  han  præsident  for 
Det  aronske  Præstedømme  på  jorden 
og  derfor  som  leder  ansvarlig  for  alle 
kirkens  biskopper,  eftersom  de  er 
præsidenter  for  Det  aronske  Præste- 
dømme i  kirkens  ward.  Han  er  også 
leder  af  kirkens  sundhedstjeneste- 
program og  har  det  yderst  vigtige  ar- 
bejde at  lede  velfærdstjeneste  pro- 
grammet. Biskop  Brown  og  hans  råd- 
givere er  ansvarlige  for  modtagelse  af 
kirkens  tiende  og  offergaver  og  mødes 
med  Det  første  Præsidentskab  og  De 
tolvs  Råd  som  medlemmer  af  tiende- 
rådet (beskrevet  i  afsnit  120  af  Lære 
og  Pagter).  Det  præsiderende  Biskop- 
råd er  også  ansvarlig  for  kirkens  med- 
lemsoptegnelser.  Til  denne  tunge  og 
vidtomspændende  forvaltningsopgave 
yder  biskop  Victor  L.  Brown  al  sin 
energi  og  alle  sine  talenter  hverdag. 
En  aften  hver  uge  mødes  biskop 
Brown  og  hans  rådgivere,  biskop  H. 
Burke  Peterson  og  biskop  Vaughn 
J.  Featherstone,  med  Det  aronske 
Præstedømme  og  Unge  Pigers  organi- 
sationsledere. 

Biskop  Brown  er  fyldt  med  ægte  og 
varig  kærlighed  til  kirkens  unge  og 
ofrer  time  efter  time  på  deres  velfærd. 
Biskop  Featherstone  siger,  at  biskop- 
pen ofte,  når  han  har  fået  et  brev  fra 
en  ung  mand  eller  pige  i  kirken,  som 
har  opnået  et  resultat  eller  er  kommet 
i  vanskeligheder,  kan  standse  op  midt 
i  læsningen,  trække  et  lommetørklæ- 
de frem  og  viske  en  tåre  væk.  Han  er 
så  stolt  af  de  unge  mennesker  i  denne 
generation.  Hans  følsomme  gemyt 
berøres  dybt  af  deres  succes,  og  han 
tager  sig  deres  fejltrin  meget  nær. 
Biskop  Brown  og  hans  rådgivere  mø- 
des ofte  i  hans  kontor  for  at  diskutere 
forhold,  der  berører  kirkens  præsi- 
derende Biskopråds  arbejde.  Begge 
biskoppens  rådgivere  fremhæver,  at 
biskop  Brown  har  en  vidunderlig  og 
hurtig  opfattende  sans  for  humor. 

Men  for  det  meste  er  biskop  Brown 
en  alvorlig,  energisk  og  hengiven 
mand.  Biskop  Peterson,  førsteråd- 
giver i  Det  præsiderende  Biskopråd, 
siger  om  biskop  Brown:   ,,De  af  os, 


som  kender  ham  og  er  klar  over,  hvad 
der  får  hans  hjerte  til  at  slå,  ved,  at 
han  ejer  mere  hengivenhed  end  de 
fleste  mænd.  Han  føler  virkelig  et 
ansvar  for  Det  aronske  Præstedømme 
i  verden,  og  han  føler  lige  så  stærkt 
for  Unge  Piger.  Det  er  ikke  noget,  han 
bare  taler  om.  Det  er  noget,  han  und- 
værer søvn  for,  noget,  han  bekymrer 
sig  om,  noget  han  altid  tænker  på. 
Han  er  så  involveret,  at  han  næsten 
aldrig  tager  sig  tid  til  at  slappe  af." 
Biskop  Featherstone  siger  om  ham: 
,,Han  har  en  forståelse  af  sin  forvalt- 
ning som  få  mennesker  i  kirken.  Jeg 
tror,  at  hvis  biskopperne  i  deres 
respektive  wards  forstod  deres  for- 
valtning som  præsidenter  for  Det 
aronske  Præstedømme  i  deres  wards, 
som  biskop  Brown  forstår  sit  præsi- 
dentskab for  Det  aronske  Præstedøm- 
me for  hele  verden,  så  ville  vi  få  en 
fremgang  at  se  i  aktiviteterne  i  Det 
aronske  Præstedømme  og  Unge  Piger 
som  aldrig  før  i  kirkens  historie." 
Biskop  Brown  har  mange  storslåede 
egenskaber  som  leder,  og  hans  rådgi- 
vere er  de  første  til  at  fremhæve  dem. 
Biskop  Peterson  taler  stærkt  om  bi- 
skop Browns  evne  til  at  lytte.  Han 
siger:  „Det  har  altid  forbløffet  mig,  at 
biskop  Brown  altid  er  parat  til  at  lytte. 
I  mine  år  som  forretningsmand  har 
jeg  set  mange  store  og  succesrige 
mænd  tillukke  deres  sind  og  lade 
være  med  at  lytte.  Men  selvom  biskop 
Brown  er  en  umådelig  energisk  og 
målbevidst  mand,  ja,  i  højere  grad  en 
nogen  anden,  jeg  har  truffet,  så  tager 
han  sig  altid  tid  til  at  lytte." 
Biskop  Brown  ejer  en  stille  hengiven- 
hed for  sin  familie  og  har  indviet  sig 
til  at  arbejde  for  kirkens  unge,  som 
han  elsker  højt.  Når  folk  spørger  om, 
hvilke  ord  der  beskriver  biskoppen,  er 
det  givetvis  altid  de  samme  to  ord,  der 
siges  igen  og  igen  —  ærlighed  og 
retskaffenhed. 

Efter  aftensmaden  går  biskoppen  til 
dagligstuen  med  sin  mappe.  Måske 
kikker  han  hurtigt  avisen  eller  et  tids- 
skrift igennem,  og  så  begynder  han 
påny  at  arbejde  med  de  sager,  der  har 
med  hans  forvaltning  at  gøre.  Søster 
Brown  er  tilstede  i  værelset,  beskæf- 
tiget med  læsning  eller  syning,  mens 
biskoppen  stille  fortsætter  sit  arbejde. 
En  gang  imellem  ser  hun  hen  på  den 


mand,  hun  elsker  —  så  målbevidst, 
så  energisk,  så  hengiven.  Og  når  hun 
betragter  ham  ved  hans  arbejde,  for- 
står hun,  at  han  har  meget  at  give 
unge  mennesker. 

Søster  Brown  siger:  „Nogle  unge 
mennesker  er  bange  for,  at  de  ikke 
har  noget  at  give  andre,  eller  de  er 
for  generte  til  at  påtage  sig  leder- 
stillinger. Jeg  tror,  at  min  mands  liv 
og  hans  meninger  kan  være  til  hjælp 
og  inspiration  for  sådanne  men- 
nesker." 

„Når  han  fik  en  ny  opgave  har  jeg 
ofte  hørt  ham  sige:  ,Jeg  gad  vidst, 
hvorfor  jeg  blev  valgt?  Jeg  føler  mig 
så  uegnet  til  den  opgave!'  Og  med 
denne  ene  benærkning  styrter  han  sig 
over  det  særlige  job  med  al  den  be- 
gejstring, indvielse  og  bestandige 
søgen  Herrens  hjælp,  som  noget 
menneske  kan  besidde. 
På  det  tidspunkt  betragter  jeg  ham  fra 
kulisserne  med  både  glæde  og  sorg, 
når  jeg  ser  hans  anstrengelser  som- 
metider blive  antaget  og  til  andre 
tider  blive  afvist  af  dem,  hvis  dømme- 
kraft, han  føler,  er  bedre  end  hans. 
Men  jeg  ved,  at  med  tålmodighed  og 
flid  vil  arbejdet  med  tiden  blive  udført 
—  ikke  altid  sådan,  som  det  var  plan- 
lagt, men  altid  på  den  måde,  som  Her- 
ren ønsker  det  gjort." 
Søster  Brown  fortsætter:  „Om  disse 
to  skriftsteder  er  dem,  han  bedst  kan 
lide,  ved  jeg  ikke,  men  jeg  ved,  at  han 
lever  efter  de  principper,  de  lærer. 
Han  tror  ubetinget  på,  hvad  Nephi 
siger  i  1.  Nephi  3:7:  „Thi  jeg  ved,  at 
Herren  ikke  giver  menneskene  nogen 
befaling,  uden  at  han  åbner  en  udvej 
for  dem,  så  de  kan  udføre  det,  som 
han  befaler  dem."  Han  ved  også,  at 
Herrens  løfte  i  Lære  og  Pagter  82:10 
er  ægte:  „Jeg,  Herren,  er  forpligtet, 
når  I  gør,  hvad  jeg  siger,  men  når  I 
ikke  gør,  hvad  jeg  siger,  har  I  intet 
løfte." 

Troen  på  disse  principper  har  vejle- 
dende indflydelse  og  er  et  vidnesbyrd 
for  vore  børn,  og  jeg  tror,  at  de  også 
kan  blive  det  for  andre  unge  men- 
nesker." 

Og  således  vil  biskop  Brown,  når  han 
ikke  er  på  farten  til  et  af  verdens  fire 
hjørner,  afslutte  sin  dag  i  dagligstuen, 
siddende  i  sin  grønne  lænestol  og 
stadig  igang  med  sit  arbejde. 

SPØRGSMÅL  OG  SVAR 


Svarene  gives  som  en  hjælp  til  større  indsigt,  ikke  som  be- 
kendtgørelse af  kirkel ige  doktriner 


, ,  Hører  Gud  alles  bønner? 


jj 


Der  findes  i  det  mindste  to  forskellige  måder  at  besvare 
dette  spørgsmål :  Hører  Gud  alles  bønner?  Den  ene  måde 
kan  demonstreres  ved  hjælp  af  en  und  mand,  som  vi  vil 
kalde  Erik.  Folk  fortæller  Erik,  at  han  er  meget  smart,  og 
han  er  stolt  af  sin  evne  til  at  gennemtænke  bestemte 
emner  og  forklare  dem  til  folk. 

Fornylig  har  Erik  studeret  verdens  forskellige  nationer.  Da 
han  en  eftermiddag  så  en  film  i  skolen  om  de  asiatiske 
lande,  imponeredes  han  meget  over  antallet  af  mennesker 
på  jorden,  og  over  hvor  forskelligt  de  lever. 
Som  han  sad  dér  og  tænkte,  spurgte  han  sig  selv:  „Hører 
Gud  virkelig  alles  bønner?"  Efter  at  have  spekuleret  et 
stykke  tid,  kunne  han  ikke  fatte,  hvordan  noget  væsen  vir- 
kelig kunne  lytte  til  alle  disse  bønner  på  én  gang.  ,,Det 
er  simpelthen  umuligt.  Han  må  have  beordret  engle  til  at 
lytte  for  sig",  sagde  han  til  sig  selv.  Svaret  var  logisk,  men 
det  fik  ham  på  en  eller  anden  måde  til  at  føle  sig  en  smule 
længere  borte  fra  sin  Fader  i  Himmelen. 
Richard  er  et  godt  eksempel  på  en  anden  indstilling.  Selv 
om  Richard  var  født  ind  i  kirken,  blev  han  ikke  aktiv,  før 
han  var  halvvoksen.  På  det  tidspunkt  blev  han  stillet  over 
for  en  række  udfordrende  begivenheder,  der  fik  ham  til  at 
søge  evangeliet.  Efter  nogle  få  ugers  læsning  og  bøn, 
oparbejdede  Richard  et  vidnesbyrd  om  Kristus  og  sand- 
heden af  Mormons  Bog.  Folk  lagde  mærke  til  Richard  på 
grund  af  hans  vidnesbyrd  og  hengivenhed  for  evangeliet. 


En  aften  talte  Erik  og  Richard  om  kirken.  Erik  sagde:  ,,Er 
du  klar  over,  at  der  er  én  ting,  der  ægrer  mig  ved  kirken, 
og  det  er,  at  den  forlanger  så  meget  blind  lydighed". 
„Hvad  mener  du  med  det?",  spurgte  Richard. 
„Jo,  foreksempel  talte  vi  forleden  dag  om  bøn  i  klassen, 
og  jeg  sagde  noget  om,  hvor  mange  mennesker,  der  er  i 
verden,  og  at  Gud  umuligt  kunne  høre  alle  disse  bønner. 
Han  måtte  nødvendigvis  have  andre  til  at  gøre  det  for  sig. 
Broder  Edvardsen  sagde  bare,  at  jeg  var  forkert  på  den,  og 
jeg  spurgte,  hvordan  han  kunne  vide  det?  Så  citerede  han 
en  mængde  skriftsteder.  Ved  du  hvad,  det  er  jo  bare  en 
måde  at  undgå  at  svare  på  et  ubehageligt  spørgsmål  — - 
bare  blind  tor." 

„Det  er  ganske  interessant,  men  jeg  er  ikke  enig  med  dig 
i  det  med  den  blinde  tro",  svarede  Richard.  „En  gang  for 
længe  siden  tænkte  jeg  også  over  det  spørgsmål.  Det 
første,  jeg  spurgte  mig  selv,  var,  hvad  Herren  allerede  har 
fortalt  os  derom?  Jeg  læste  nogle  stykker  i  Lære  og  Pagter 
(se  L.&P.  88:62-63)  og  fandt  også  en  storartet  udtalelse  af 
præsident  John  Taylor: 

„Med  hensyn  til  disse  forhold  har  vi  fået  at  vide  at  hårene 
på  vort  hoved  er  talte;  at  selv  en  spurv  ikke  kan  falde  til 
jorden,  uden  at  Faderen  er  med  i  det  (Matt.  10:29)  Og 
noget  af  det,  som  Jesus  lærte,  bygger  netop  på  dette  prin- 
cip, f.eks.  hvor  han  siger,  at  menneskene  skal  bede,  for 
så  skal  de  modtage.  Hvem?  De  millioner,  der  lever  på  jor- 
den? Ja,  de  millioner  af  mennesker,  uden  hensyn  til,  hvor 
mange  de  er.  Kan  han  høre  og  besvare  alle?  Kan  han  passe 
alt  dette?  Ja!"  („Journal  of  Discourses",  vol.  26,  p.  31) 
Da  jeg  allerede  håret  vidnesbyrd  om  skrifterne  og  de  leven- 
de profeter,  var  det  næste,  jeg  ønskede  at  vide,  hvad  jeg 
skulle  gøre  for  yderligere  at  fortstå,  hvordan  Gud  hører  og 
besvarer  bønner. 

Jeg  har  bedt  om  det,  og  sidste  fastesøndag  eftermiddag 
læste  jeg  Lære  og  Pagters  81 .  afsnit  om  Kristi  lys,  og  om 
hvordan  det  findes  i  alle  og  omfatter  alt.  Selvfølgelig  ved 
jeg,  at  vor  himmelske  Fader  er  en  afgrænset  personlighed, 
men  dette  lærte  mig,  at  hans  kraft,  ånd,  herlighed  og  ind- 
flydelse udgår  overalt  i  universet  og  skaberen  kanal,  hvori- 
gennem lys  og  liv  gives  til  alle  levende.  Efter  at  jeg  har 
tænkt  over  dette,  tror  jeg  nok,  at  jeg  er  begyndt  at  forstå, 
hvordan  vor  Fader  kan  have  personlig  kontakt  med  alle  sine 
børn.  Jeg  er  blevet  enig  med  mig  selv  om,  at  Gud  hører 
alle,  som  beder,  men  for  at  modtage  hans  svar  må  vi  efter- 
leve budene  og  søge  ham.  Jeg  synes  ikke,  dette  er  blind 
tro." 


Richards  konklusion  er  svaret  på  et  vanskeligt  spørgsmål, 
for  det  stemmer  overens  med,  hvad  præsident  Harold  B. 
Lee  sagde  i  en  tale  om  åbenbaring.  Han  sagde,  at  vi  i 
meget  ligner  en  radiomodtager;  hvis  vores  tiende-lampe 
er  i  stykker,  eller  vores  renfærdigheds-rør  ikke  virker  rig- 
tigt, vil  vi  aldrig  modtage  de  budskaber,  Herren  sender. 
Og  endnu  værre,  vi  kunne  være  indstillet  på  den  forkerte 
station  og  tro,  at  vi  modtager  budskaber  fra  Herren,  skønt 
de  hele  tiden  kommer  fra  forkerte  kilder. 
Et  gammelt  ordsprog  siger,  at  det  at  kende  alle  svar  ikke 
viser  et  menneskes  visdom,  men  derimod  menneskets 
evne  til  at  stille  de  rette  spørgsmål. 

Hvilke  er  de  rette  spørgsmål,  og  hvordan  forholder  de  sig 
til  bøn?  Bøn  er  kommunikation  mellem  Gud  og  menneske. 
Når  vi  beder  om  at  få  kundskab  og  visdom,  bør  vore 
spørgsmål  være  stillet  i  tro. 

Spørgsmål,  der  stilles  i  tro,  søger  at  forstå,  snarere  end  at 
dømme.  Joseph  Smith  var  søgende,  han  læste  i  Jakob 
1:5:  „Men  hvis  nogen  af  jer  står  tilbage  i  visdom,  da  skal 
han  bede  om  at  få  den  fra  Gud,  der  giver  alle  gavmildt 
og  uden  bebrejdelser,  og  så  vi!  den  blive  ham  givet". 
Joseph  læste  også  (hvad  vi  sommetider  glemmer):  ,,Men 
han  skal  bede  i  tro,  uden  at  tvivle".  Skriftstedet  fortsætter 
med  at  sige,  at  én,  som  jages  og  kastes  hid  og  did,  og 
som  tvivler .  .  .  „ikke  må  vente  at  få  noget  fra  Herren". 
Richard  vidste,  hvordan  man  skal  stille  spørgsmål.  Det 
gjorde  Erik  ikke.  Hele  forskellen  er:  „Men  han  skal  bede  i 
tro,  uden  at  tvivle".  Skriftstedet  fortsætter  med  at  sige,  at 
én,  som  jages  og  kastes  hid  og  did,  og  som  tvivler  .  .  . 
„ikke  må  vente  at  få  noget  fra  Herren". 
Richard  vidste,  hvordan  man  skal  stille  spørgsmål.  Det 
gjorde  Erik  ikke.  Hele  forskellen  er:  „Men  han  skal  bede  i 
tro,  uden  at  tvivle."  Erik  stillede  et  dømmende,  udfordren- 
de spørgsmål,  der  ikke  var  baseret  på  tillid  og  tro  på  det, 
som  han  allerede  havde  modtaget.  „Lad  ikke  den  mand 
tro,  at  han  vil  få  noget  fra  Herren." 

Richard  søgte  ikke  at  dømme  men  at  forstå.  Det  er  med  tro 
og  tillid,  vi  kan  lære  at  følge  præsident  Lee's  råd  om  at 
acceptere  og  ikke  tvivle  på  det,  som  Herren  har  sagt. 
At  have  tro,  når  man  søger,  bringer  kundskab,  visdom  og 
lys. 

Jeg  bekræfter,  at  Gud  virkelig  hører  alle  vore  bønner;  han 
elsker  os  og  søger  at  kommunikere.  Vi  har  behov  for  at 
lære  at  stille  de  rette  spørgsmål  og,  især  med  hensyn  til 
det,  der  hørerGud  til,  søg  at  forstå  og  ikkedømme. 

Roger  Merrill,  leder  af  præsidentens  organisationsudvik- 
ling og  uddannelse 


, ,  Hvad  sker  der,  når  et  par  får 
en  tempel-skilsmisse? 
Hvordan  med  børnene  i  det 
næste  liv?" 


Som  svar  på  det  første  spørgsmål  „Hvad  sker  der,  når  et 
par  får  en  tempel-skilsmisse?"  må  vi  først  forstå,  at  be- 
grebet, tempel-skilsmisse,  slet  ikke  eksisterer.  Hvad  vi 
mener,  når  vi  taler  om  tempelskilsmisse, er  i  virkeligheden 
en  annullering  af  en  tempel-besegling.  Når  et  par  bliver  gift 
i  templet,  tilfredsstiller  de  ikke  blot  landets  lov  med  hen- 
syn til  et  legalt,  borgerligt  ægteskab,  men  de  bliver  også 
beseglet  fortid  og  al  evighed  i  et  evigtvarende  ægteskabe- 
ligt forhold. 

En  borgerlig  skilsmisse  annullerer  ægteskabet,  såvidt 
angår  den  brogerlige  lov,  men  kun  efter  tilsagn  fra  kir- 
kens præsident  kan  beseglingen  af  parret  annulleres. 
Annullering  af  besglingen  er,  hvad  vi  i  virkeligheden 
mener,  når  vi  taler  om  en  tempel-skilsmisse. 
Når  en  person  har  fået  bevilget  en  borgerlig  skilsmisse, 
efter  at  være  blevet  beseglet  i  templet,  må  han  først  fin- 
des værdig  af  Det  første  Præsidentskab,  før  han  kan  få  be- 
vilget en  tempelanbefaling  fra  sin  biskop.  Efter  at  tilladelse 
til  skilsmisse  er  bevilget  af  Det  første  Præsidentskab,  kan 
en  ansøgning  om  annullering  af  tempelbeseglingen  ud- 
stedes af  kirkens  præsident.  Normalt  er  det  kvinden,  der 
søger  annullering  af  en  besegling.  Da  en  kvinde  ikke  kan 
være  beseglet  til  to  mænd  på  samme  tid,  må  hun  have 
en  annullering  af  beseglingen  til  den  ene,  før  hun  kan  blive 
beseglet  til  en  anden. 

Med  hensyn  til  det  næste  spørgsmål:  „Hvordan  med  bør- 
nene i  det  næste  liv,  når  forældrenes  tempelbesegling  er 
blevet  annulleret?",  må  fastslås,  at  i  tilfælde  af  annullering 
af  kvindes  besegling  til  manden  annullerer  det  ikke  be- 

seglingen  af  børnene  til  forældrene,  fordi  de  blev  født  i 
pagten,  hvilket  er  en  fødselsretslig  velsignelse.  De  for- 
bliver beseglet  til  deres  forældre  og  kan  aldrig  blive  be- 
seglet til  nogen  anden.  Afgørelsen  om,  hvem  de  skal  til- 
høre, vil  blive  truffet  af  Herren  i  livet  herefter. 
Med  hensyn  til  at  blive  født  i  pagten,  så  siger  „Instruk- 
tions-håndbog for  kirkens  ledere" :  Børn,  som  er  født  i  pag- 
ten, kan  ikke  besegles  til  andre  men  tilhører  deres  kødelige 
forældre.  Denne  regel  ændres  ikke  ved  adoption,  de  køde- 
lige forældres  samtykke,  anmodning  fra  barnet,  efter  at 
det  er  blevet  myndigt,  eller  ved  de  kødelige  forældres 
død"  (side  78). 

Man  bør  erindre,  at  det  at  være  født  i  pagten  er  en  fødsels- 
retslig  velsignelse,  og  hvis  et  barn  forbliver  værdig  gennem 
livet  til  evigtvarende  velsignelser,  vil  det,  uden  hensyn  til 
forældrenes  adfærd,  være  sikret  denne  fødselsret  og  ga- 
ranteret evigtvarende  forældreret.  Vor  værdighed  i  dette 
liv,  ved  at  efterleve  evangeliet  og  holde  budene  i  dette  som 
alle  andre  forhold,  er  nøglen  til  evigt  liv. 

Ældste  James  A.  Cu  I  li  more 
Assistent  til  De  tolvs  Råd 


, ,  Skal  jeg  betale  tiende  af 
penge,  mine  forældre  giver 
mig,  hvis  de  allerede  har 
betalt  tiende  af  dem?" 


På  grund  af  de  mange  spørgsmål  om  tiende,  som  bliver 
stillet  kirkens  generalautoriteter,  sendte  Det  første  Præsi- 
dentskab et  brev  til  præsidenter  for  stave  og  missioner, 
biskopper  over  warder  og  præsidenter  i  grene,  dateret  den 
19.  marts  1970.  Brevet  henviste  kirkens  embedsmænd  til 
Lære  og  Pagter  11 9:3-4,  hvori  det  hedder: 
,,Og  dette  er  begyndelsen  til  mit  folks  tiende. 
...  de,  som  således  har  betalt  tiende,  skal  betale  en  tien- 
dedel af  deres  årlige  indkomst,  og  denne  lov  skal  gælde  for 


Thi  jeg  erindrer  Guds  ord,  som  siger:  Af  deres  gerninger 

skal  I  kende  dem;  thi  dersom  deres  gerninger  er  gode,  er 

de  også  gode. 

Thi  se,  Gud  har  sagt,  at  et  menneske,  der  er  ondt,  ikke 

kan  gøre  det,  som  er  godt;  thi  dersom  han  ofrer  en  gave 

eller  beder  til  Gud,  så  gavner  det  ham  intet,  om  han  ikke 

gør  det  i  en  oprigtig  hensigt. 

Thi  det  bliver  ikke  regnet  ham  til  retfærdighed. 

Og  se,  om  et  menneske,  der  er  ondt,  giver  en  gave,  gør 

han  det  tvart  og  tvungent;  og  derfor  tilregnes  det  ham 

det  samme,  som  om  han  havde  beholdt  gaven  selv;  og 

derfor  anses  han  som  ond  for  Gud. 

Moroni  7;  5-8 


dem  evindelig,  for  mit  hellige  præstedømme,  siger  Her- 
ren." 

Efter  at  have  citeret  dette  skriftsted  sagde  Det  første  Præ- 
sidentskab: ,, Ingen  er  berettiget  til  at  fremsætte  anden 
udtalelse  end  denne.  Vi  føler,  at  ethvert  medlem  af  kirken 
bør  være  berettiget  til  at  træffe  sin  egen  afgørelse  med 
hensyn  til,  hvad  han  mener,  han  skylder  Herren,  og  at  be- 
tale i  henhold  dertil." 

Ved  hvert  års  afslutning  indbydes  kirkens  medlemmer  til  at 
overvære  en  tiendeopgørelse  med  deres  biskop  eller  grens- 
præsident,  ved  hvilken  lejlighed  biskoppen  eller  grens- 
præsidenten  skal  have  at  vide,  om  medlemmet  er  fuld  tien- 
debetaler eller  ikke. 

Unge  mennesker  bør  gøre  det  til  et  spørgsmål  om  bøn  og 
rådføre  sig  med  deres  forældre,  hvis  de  har  spørgsmål  med 
hensyn  til,  hvad  de  bør  betragte  som  indkomst  og  afgøre, 
hvor  meget  de  skal  betale  i  tiende.  De  kan  også  søge  råd 
hos  deres  biskop. 

Herren  har  lovet  dem  store  velsignelser,  som  betaler  tiende 
og  offergaver.  Vi  læser  i  Malakias  3:8,  10:  ,,Skal  et  men- 
neske bedrage  Gud?  I  bedrager  mig  jo!  Og  I  spørger: 
.Hvorved  har  vi  bedraget  dig?'  Med  tienden  og  offerydel- 
sen! 

Bring  hele  tienden  til  forrådshuset  .  .  .  sæt  mig  på  prøve 
dermed,  siger  Hærskarers  Herre,  om  jeg  da  ikke  åbner  eder 
himmelens  sluser  og  udøser  velsignelse  over  eder  i  over- 
mål." 

Betaling  af  tiende  er  en  privatsag  mellem  det  enkelte  med- 
lem og  Herren,  med  biskoppen  eller  grenspræsidenten 
som  Herrens  tjener  til  at  modtage  og  gøre  regnskab  for 
sådanne  bidrag. 

Når  du  har  været  helt  ærlig  overfor  Herren,  vil  der  komme 
en  følelse  af  fred  i  dit  hjerte,  og  du  vil  ikke  være  i  tvivl  om, 
at  du  har  været  fuld  tiendebetaler. 

Tænk  stadig  på  Herrens  vejledning  om  at  betale  tiende  af 
al  din  indkomst.  Rådfør  dig  med  dine  forældre,  overvej 
løftet  om  velsignelser  til  dem,  som  betaler  deres  tiende 
og  offergaver,  og  træf  så  din  egen  beslutning. 
Som  du  stræber  efter  at  efterleve  denne  befaling,  og  alle 
Herrens  andre  befalinger,  kan  du  forvente  at  blive  styrket 
og  vejledet  af  hans  Ånd  til  at  træffe  andre  beslutninger 
i  livet. 

Biskop  Victor  L.  Brown 
Præsiderende  biskop 

Den  nye  årlige 
regionalmøder 


Indenfor  de  næste  par  uger  vil  de 
første  årlige  regionalmøder  blive  af- 
holdt udover  hele  kirken.  Tidligere  hav- 
de hver  region  to  årlige  regionalmøder. 
Før  i  tiden  afholdtes  der  også  årlige 
konferencemøder  for  hver  hjælpeorga- 
nisation under  en  konference  i  Salt 
Lake  City.  Alle  disse  møder  er  nu  ble- 
vet erstattet  af  eet  regionalmøde  om 
året,  som  afholdes  i  hver  region. 
Disse  mødeprogrammer  er  udarbejdet 
under  ledelse  af  Det  første  Præsident- 
skab og  De  tolvs  Råd  og  godkendt  af 
dem.  Alle  de  årlige  retningslinier  der 
gives  for  det  kommende  år  —  både  til 
præstedømmet  og  hjælprorganisatio- 
ner  —  vil  fremkomme  ved  dette  møde. 
Det  er  en  mulighed  for  at  lære  noget, 
der  tilbydes  een  gang  om  året  indenfor 
de  forskellige  ansvarsområder. 
Når  regionalmødet  er  afholdt,  vil  hvert 
enkelt  område  i  verden  have  modtaget 
de  sidste  nye  informationer.  Alle  re- 
gioner vil  modtage  de  samme  informa- 
tioner og  de  vil  allesammen  modtage 
dem  indenfor  en  måned.  De  oplysnin- 
ger der  gives  i  Buenos  Aires,  Argenti- 
na, er  de  samme  som  gives  i  stavene  i 


Utah,  i  Hong  Kong,  i  Stockholm,  og 
hvor  som  helst  i  verden.  De  instruktio- 
ner som  modtages  rundt  omkring  vil 
derpå  komme  til  udførelse  i  begyndel- 
sen af  kirkens  næste  kursusår. 
Møderne  afholdes  under  ledelse  af  re- 
gionalrepræsentanterne for  De  Tolv, 
og  i  nogle  tilfælde  vil  der  være  en  om- 
rådetilsynsførende generalautoritet  til 
stede.  Regionalrepræsentanterne  for 
De  Tolv  vil  fremkomme  med  oplysnin- 
ger som  de  har  modtaget  ved  deres 
april-seminar  i  Salt  Lake  City,  hvor  de 
har  modtaget  instruktioner  af  kirkens 
præsident  og  andre  generalautoriteter. 
Udover  de  oplysninger  om  kirkens  pro- 
grammer og  kurser,  som  præstedøm- 
melederne får  her,  vil  de  blive  uddan- 
net i  præstedømmets  fundamentale 
ansvar.  For  eksempel  vil  højpræster- 
nes gruppeledere  og  deres  assistenter 
få  instruktioner  om  deres  pligter  med 
hensyn  til  tempelarbejde  og  genealogi. 
Halvfjerdserne  vil  blive  uddannet  i  mis- 
sionærarbejde.  Og  ældsterne  vil  mod- 
tage belæringer  om  hvordan  man  udfø- 
rer så  vigtige  ting  som  at  genaktivere 
ældster. 

Mødet  vil  sædvanligvis  være  at  betrag- 
te som  en  hel  skoledag  —  fra  7  til  9 
timer  i  visse  tilfælde.  Udover  de  oplys- 
ninger der  gives  om  programmer,  lek- 
tiekurser og  fundamentale  pligter,  vil 
der  blive  lagt  vægt  på  kulturelle  aktivi- 
teter i  særlige  eftermiddagsprogram- 
mer. Sådanne  aktiviteter  vil  måske  om- 


fatte kunst-  og  husflids-  udstillinger, 
musik  og  folkedans.  Der  vil  blive  be- 
regnet en  rimelig  tid  til  spisepause,  så 
folk  kan  benytte  tiden  til  at  glæde  sig 
over  udstillingerne  og  underholdnin- 
gerne. 

1  modsætning  til  tidligere  regional- 
møder vil  alle  stavens  præstedømme 
og  hjælpeorganisations  præsidentska- 
ber mødes  sammen  med  deres  ligestil- 
lede i  mission  og  distrikt,  når  de  mod- 
tager en  særlig  invitation.  De  fra  hver 
stav,  der  inviteres,  er:  Stavspræsident- 
skaber,  højrådsmedlemmer,  stavsbe- 
styrelsernes  sekretærer  og  andre 
stavssekretærer;  Melkisedekske  præ- 
stedømmes kvorumspræsidentskaber, 
gruppeledere  og  deres  assistenter;  bi- 
skopråd, beskoprådets  sekretær  og 
assisterende  sekretær;  stavens  repræ- 
sentanter for  ungdomsgruppen  og  in- 
teressegruppens særlig  repræsentan- 
ter (mænd  og  kvinder);  stavens  sports- 
ledere;  stavens  hjælpeforeningspræsi- 
dentskab  og  sekretær;  stavens  primary 
præsidentskab  og  sekretær;  stavens 
søndagsskole  præsidentskab,  junior- 
søndagsskolens koordinator  og  sekre- 
tær; stavens  leder  for  Unge  Piger  samt 
Unge  Pigers  vejledere  og  sekretær. 
Lederne  må  komme  og  være  beredt  til 
at  modtage  vejledning  og  instruktioner, 
så  kirkens  medlemmer  vil  kune  drage 
nytte  deraf,  hvorpå  de  vil  få  belæringer 
og  få  styrket  deres  vidnesbyrd,  ved 
hjælp  af  stærke  ledere. 


Kirken  udnævner  regionalledere  i  Brasilien,  Sverige  09  Vesttyskland 


Kirken  har  udnævnt  tre  nye  regionalret- 
ræsintanter  til  De  tolv  Apostle. 
Disse  tre  vil  rådgive  og  instruere  kirke- 
ledere i  deres  respektive  regioner  i  ver- 
den, under  ledelse  af  De  tolv  apostles 
Råd  i  Salt  Lake  City.  Det  er: 
Osiris  Grobel  Cabral  II,  Sao  Paulo,  Bra- 
silien. Han  er  blevet  tildelt  området:  Nord- 
Brasilien,  Curitiba  og  Porto  Alegre  re- 
gioner, hvortil  også  hører  Rio  de  Janeiro, 
Curitiba  og  Porto  Alegre  stavene  (menig- 
heder) i  kirken. 

Ældste  Dan  C.  Jorgensen,  Dijsseldorf,  har 
fået  tildelt  soldaterne  i  Tyskland  samt 
Dresden  og  Schweitz  regioner,  hvilke  om- 
fatter stavene  i  Kaiserslautern  i  Tyskland 
og  Zurich  i  Schweitz. 
Ældste  Bo  Wennerlund,  Våsterhåninge  i 
Sverige  har  fået  tildelt  Danmark  og  Sve- 
riges centralregioner,   hvortil  bl.  a.  hører 


den  danske  stav  i  København  og  den 
svenske  stav  i  Stockholm. 
Ældste  Cabral,  33,  er  født  i  Santos,  Bra- 
silien og  han  har  fra  1973  lige  til  han  for 
nylig  blev  kaldet  til  sin  nye  stilling  i  kirken, 
været  præsident  for  Sao  Paulo  øststaven 
i  Brasilien.  Han  virkede  som  missionær 
sidst  i  60erne  og  har  arbejdet  i  andre 
ansvarsfulde  stillinger  i  kirken. 
Han  er  ansat  i  kirkens  tjeneste  indenfor 
oversættelse  og  distribuering  i  Sao  Paulo. 
Han  og  hans  hustru,  Elaine  Maria,  har  en 
lille  søn. 

Ældste  Jorgensen,  37,  er  født  i  Murray, 
Utah.  Han  udgik  fra  Brigham  Young  Uni- 
versity,  og  har  en  masterdegree  indenfor 
handel,  der  er  erhvervet  ved  Harvard.  Han 
sidder  i  bestyrelsen  for  First  National 
City  Bank  i  New  York,  med  kontor  i  Tysk- 
land. 


Ældste  Jorgensen  har  været  missionær 
for  kirken  i  Tyskland  sidst  i  50erne  og  i 
1951  blev  han  kaldet  til  at  være  missions- 
præsident  i  Italien  i  tre  år. 
Han  og  hans  hustru,  Elaine,  har  fire 
mindre  børn. 

Ældste  Wennerlund,  49,  er  født  i  Orebro, 
Sverige.  Han  er  indkøbschef  i  svensk 
kornkompagni. 

Den  nye  regionalrepræsentant  har  virket 
som  rådgiver  i  det  svenske  missionspræ- 
sidentskab  i  ti  år,  idet  han  har  arbejdet 
sammen  med  5  missionspræsidenter  i 
denne  periode.  Han  har  også  fungeret 
som  grens-  og  distrikts-præsident. 
Ældste  Wennerlund  og  hans  hustru, 
Maud,  har  otte  børn. 

Hvirvlende 
vande 


AFBERNADINEBEATIE 
Illustreret  af  Sherry  Thompson 

Ching-kai  var  bange  for  mange  ting  —  uvejr,  skygger  om 
natten  og  gøende  hunde.  Store  højder  bekymrede  ham 
også,  især  hver  gang  han  var  nødt  til  at  gå  over  de  høje 
hængebroer  over  floden,  der  adskilte  familiens  gård  fra 
landsbyen  i  dette  bjergland  på  Taiwan  (Formosa),  hvor  han 
og  hans  ældre  broder,  Wen-show,  gik  i  skole. 
,,Kwi  dzo  (skynd  dig  nu),  Ching-kai!"  råbte  Wen-show  til 
sin  mindre  broder.  Det  var  morgen,  og  Wenshow  løb  hur- 
tigt over  den  smalle,  svajende  bro  for  at  møde  sin  ven, 
Ting-gwo,  som  ventede  på  den  anden  side. 
Ching-kai  trak  vejret  dybt,  greb  fat  i  tov-gelænderet  og  be- 
vægede sig  tomme  for  tomme  over  den  svajende,  smalle 
bro. 

,, Broen  falder  ikke  ned,  Ching-kai",  råbte  Ting-gwo. 
„Hvorfor  er  du  altid  så  bange?" 

„Det  ved  jeg  ikke",  hviskede  Ching-kai  med  bøjet  hoved, 
da  han  endelig  kom  over  til  broderen  og  hans  ven  på  den 
anden  side. 

„Ching-kai  er  så  lille",  forklarede  Wen-show  hurtigt. 
„Men  da  vi  var  på  hans  alder",  sagde  Ting-gwo  leende, 
„løb  vi  altid  over  broen!"  Og  idet  han  vendte  sig  om  mod 
Ching-kai,  sagde  han  advarende: „Hvis  du  ikke  forandrer 
dig,  Ching-kai,  vil  du  vokse  op  til  at  blive  lige  så  svag  og 
bange  som  en  hare!" 

Ching-kais  ansigt  blev  rødt  af  skam.  Wen-show  så  det  og 
lagde  medfølende  hånden  på  sin  lille  bror's  skulder.  „Vi 

skal  ikke  i  skole  imorgen,  lille  bror.  Skal  vi  tage  ud  og 
fiske?" 

,,Yao  (ja)!",  sagde  Cing-kai  ivrigt. 
„Må  jeg  ta'  med?",  spurgte  Ti ng-gwo. 
Wen-show  nikkede.  ,,Ja,  hvis  du  vil." 
Den  dag  drømte  Ching-kai  i  skolen  om  at  foretage  sig  et 
eller  andet  modigt  på  den  fisketur.  Han  vidste  godt,  det 
var  tåbeligt  at  drømme  sådan  noget,  når  han  var  bange 
for  en  smule  hængebro.  Men  alligevel  var  der  ikke  noget, 
han  ønskede  højere,  end  at  hans  store  bror  kunne  være 
stolt  af  ham. 

Næste  morgen  var  himlen  mørk,  og  der  var  en  åndeløs 
stilhed  i  luften.  Ching-kai  bævede  ved  at  tænke  på  histo- 
rierne om  de  store  uvejr,  som  bedstefar  fortalte  om .  Floden 
var  gået  over  sine  bredder,  og  broen  og  alle  gårdens  byg- 
ninger var  blevet  fejet  bort.  Bedstefar  og  hans  familie 
havde  reddet  sig  ved  at  klamre  sig  til  noget  vragtømmer, 
indtil  de  kunne  nå  op  på  højere  liggende  land.  Ching-kai 
havde  ikke  lyst  til  at  komme  nær  ved  floden  og  broen  idag, 
men  han  skammede  sig  over  at  sige  det  til  sin  bror.  Han 
drog  et  lettelsens  suk  ved  morgenbordet,  da  hans  far 
sagde,  at  de  var  nødt  til  at  udsætte  deres  fisketur. 
„Jeg  skal  ned  til  landsbyen",  forklarede  far.  „Mor  tager 
med  mig  for  at  besøge  sin  søster.  Vi  har  i  sinde  at  blive 
der  natten  over,  så  nogen  må  blive  her  og  passe  på  går- 
den. Det  ser  ud,  som  om  det  bliver  stormvejr." 
Efter  at  forældrene  var  taget  afsted,  fodrede  Ching-kai  og 
Wen-show  hønsene  og  kaninerne.  De  var  ved  at  luge  i  køk- 
kenhave bag  ved  huset,  daTing-gwo  kom  løbende  med  en 
bambusstang  og  en  stor  dåse  med  orme. 
„Men  det  er  ved  at  klare  op!",  udbrød  han,  da  han  havde 
hørt  Wen-show  forklare,  hvorfor  deres  far  havde  forbudt 
dem  at  tage  på  fisketur. 

Wen-show  så  forhåbningsfuldt  op  mod  himlen.  „Du  har 
ret,  Ting-gwo.  Lad  os  tage  afsted,  Ching-kai.  Det  vil  far 
ikke  sige  noget  til." 

„Han  sagde,  at  vi  skulle  blive  hjemme",  mindede  Ching-kai 
sine  ældre  kammeraterom. 

„Du  er  bange,  Ching-kai.  Det  er  derfor,  du  ikke  vil  afsted." 
Ting-gwo  drillede.  Han  vendte  sig  om  mod  Wen-show. 
„Hvis  du  ikke  vil  med,  går  jeg  alene!"  Han  snurrede  rundt 
og  gik  hen  mod  floden. 

„Vent,  jeg  går  med  dig!"  råbte  Wen-show."  Kom  nu, 
Ching-kai!",  lokkede  han. 

„Gå  ikke,  Wen-show.  Lad  være  med  at  gå!",  bad  Ching- 
kai.  „Himlen  er  stadig  meget  mørk  ude  østpå." 

„En  smule  regn  vil  ikke  skade  os!",  sagde  Wen-show. 
Han  sukkede:  „Hvad  skal  jeg  dog  gøre  med  dig,  Ching- 
kai?  Du  er  en  sådan  kryster,  at  jeg  skammer  mig  over  dig 
over  for  mine  venner!"  Wen-show  fik  fat  i  sin  fiskestang 
og  løb  efter  Ting-gwo. 

Ching-kai  fik  en  klump  i  halsen.  Hans  ældre  bror  havde 
altid  tidligere  forsvaret  ham,  men  nu  skammede  han  sig 
over  ham.  Og  det  var  der  jo  ikke  noget  at  sige  til.  Ching- 
kai  følte  sig  rigtig  skidt  tilpas. 

Snart  efter  begyndte  det  at  dryppe.  Og  så  kom  regnen. 
Ching-kai  løb  ud  for  at  låse  dørene  til  udhuset.  Da  han 
havde  gjort  det  og  var  kommet  tilbage  til  huset,  styrtede 


regnen  ned,  og  vinden  blæste  med  så  stor  kraft,  at  trætop- 
pene næsten  rørte  jorden.  Han  krøb  sammen  i  et  hjørne, 
rystende  af  kulde  og  fuld  af  bekymring  for  Wen- 
show  og  Ting-gwo.  Hvor  er  de  henne?  Hvorfor  er  de  ikke 
kommet  tilbage?,  tænkte  han. 

Der  gik  en  time  og  endnu  en.  Der  var  ved  at  gå  panik  i 
Ching-kai,  efterhånden  som  stormen  tog  til  i  styrke.  Ende- 
lig rejste  han  sig.  Han  kunne  ikke  længere  gemme  sig  som 
en  kanin,  mens  hans  bror  og  ven  var  i  fare.  Da  Ching-kai 
listede  fordøren  på  klem,  standsede  regnen  pludselig.  Men 
idet  han  gik  hen  over  gårdspladsen,  fyldte  en  brusende 
lyd  hans  øren.  Ching-kais  hjerte  galoperede.  Det  var  flo- 
den, der  steg  højt  og  hurtigt. 

Svage  råb  nåede  Ching-kais  øren,  da  han  stod  og  lyttede 
til  det  hvirvlende  vand.  „Wen-show!  Ting-gwo!,  råbte  han, 
idet  han  tvang  sig  hen  mod  lyden.  Hans  knæ  føltes  svage, 
da  han  så,  at  stængerne  på  den  anden  side,  som  bar 
broen,  var  blevet  revet  væk.  Wen-show  og  Ting-gwo  klyn- 
gede sig  til  resterne  af  broen  og  slyngedes  rundt  i  det 
rasende  vand  som  korkstykker  i  enden  af  en  fiskesnor. 
„Trækos  ind,  Ching-kai!",  råbte  hans  bror.  Det  lød,  som 
om  det  kom  langvejs  fra.  Ching-kai  betragtede  tryllebundet 
sceneriet.  Vandet  hvirvlede  rundt  om  drengene,  og  det 
stod  ham  klart,  at  de  snart  ville  blive  skyllet  væk.  Han 
sank  en  klump,  der  af  frygt  havde  samlet  sig  i  halsen,  og 
tog  et  skridt  fremad,  først  ét  og  så  endnu  ét. 
„Pas  på,  Ching-kai!",  råbte  Wen-Show,  „vandet  har  un- 
dermineret bredden." 

Ching-kai  følte  jorden  ryste  under  sig.  Han  var  så  bange,  at 
knæene  forekom  ham  som  gelé,  men  han  lagde  sig  fladt 
ned  på  jorden  og  kravlede  fremad,  tomme  for  tomme,  hen 
imod  bro-stængerne.  Endelig  lukkede  hans  fingre  sig  om 
de  reb,  der  holdt  broen.  Han  trak  af  alle  kræfter.  Resterne 
af  broen,  der  flød  med  drengene  hagende  sig  fast  i  tovvær- 
ket, bevægede  sig  langsomt  hen  mod  bredden.  Netop  som 
Ching-kai  syntes,  at  hans  arme  var  ved  at  blive  trukket  ud 
af  kroppen  på  ham,  slækkedes  trækket  i  dem,  og  Wen- 
show  og  Ting-gwo  kravlede  op  på  bredden  og  hen  mod 
ham. 

Ching-kai  hjalp  de  to  rystende  drenge  på  benene.  Ingen  af 
dem  talte,  før  de  var  inde  i  huset.  Så  mødtes  Wen- 
shows  og  Ching-kais  øjne.  „Havde  det  ikke  været  for  dig, 
lille  bror,  ville  vi  været  blevet  revet  med  ned  af  floden." 
„Ai  Yo  (Puh  ha)!"  Ting-gwo  trak  taknemmeligt  vejret. 
„Hvor  havde  jeg  uret,  da  jeg  kaldte  dig  svag  og  bange, 
Ching-kai.  Du  er  modig  som  en  løve!" 
Den  mindre  dreng  smilede  bittert.  „Nej,  jeg  er  stadig  en 
bange  kanin,  Ting-gwo.  Jeg  måtte  tvinge  mig  selv  hen  til 
floden.  JEG  VAR  BANGE  —  mere  bange,  end  jeg  nogen- 
sinde før  har  været." 

Wen-show  lo.  „Vi  var  også  bange,  lille  bror.  Jeg  haraldrig 
før  været  klar  over  det,  men  mod  er  ikke  mangel  på  frygt. 
Mod  er  det  at  kunne  se  frygten  i  øjnene  og  overvindeden!" 
„Du  har  ret!",  samtykkede  Ting-gwo.  „Det  beviser,  at  du 
ermodig,  Ching-kai!"  Ching-kai  lo:  „Jeg  skal  prøve  at 
huske  det,  når  broen  er  blevet  repareret." 
Så  løb  han  hen  til  døren  og  skubbede  den  op.  „Dér  er 
solen  igen  —  uvejret  er  forbi." 

I  et  land  langt  borte  boede  der  for 
mange  år  siden  en  konge,  som  var 
meget  ulykkelig.  Han  havde  et  stort 
land  og  mange  tjenere.  Han  havde 
mange  kostbarheder,  fornemt  tøj  og 
kareter,  trukket  af  hurtigheste.  Men 
han  var  ikke  lykkelig. 
En  dag  sagde  kongen :  ,, Måske  vil  jeg 
blive  glad,  hvis  vi  forandrer  farven  på 
fløjlsdraperierne  i  tronsalen.  Konge- 
blåt er  nok  en  bedre  farve."  Og  alle 
tjenerne  i  det  kongelige  palads  skynd- 
te sig  at  forandre  farven  på  fløjlsdra- 
perierne i  tronsalen. 
Da  det  var  gjort,  satte  kongen  sig  på 
sin  trone  og  betragtede  de  smukke  blå 
folder  i  det  skinnende  blanke  fløjl,  og 
han  syntes  om  det,  han  så.  Men  han 
var  ikke  lykkelig. 

Måske  ville  jeg  føle  mig  lykkelig  hvis 
jeg  fik  noget  hvidt  kaninskind  på  min 
kongekåbe,  tænkte  kongen.  Og  så 
drog  alle  kongens  tjenere  rundt  og 
fangede  kaniner  nok  til  at  kante  kon- 
gekåben med  kaninskind.  Så  satte 
kongen  sig  på  sin  trone  klædt  i  konge- 
kåben, der  var  kantet  med  kaninskind, 
og  alle  mennesker  beundrede  ham. 
Men  han  var  ikke  lykkelig. 
Så  sagde  kongen:  „Hvis  jeg  havde 
seks  heste  for  min  vogn,  istedet  for 
fire  når  jeg  kører  gennem  gaderne, 
villedet  måske  gøre  mig  lykkelig."  Og 
så  bragte  hans  tjenere  endnu  et  spand 
heste  ind.  Det  var  fine,  hvide  heste, 
og  de  spændte  dem  for  kongens  gyld- 
ne karet,  hvorpå  kongen  kørte  gennem 
gaderne  med  alle  seks  heste  for- 
spændt kareten.  Men  selv  om  folket 
smilede  og  vinkede  til  ham,  var  han 
stadig  ikke  lykkelig. 
En  dag  sagde  en  vismand:  „Åh,  kon- 
ge, der  er  mange  mennesker  i  dit  rige, 
som  ikke  har  halvt  så  meget  som  du, 
og  alligevel  er  lykkelige.  Hvis  du 
kunne  gå  med  sådan  en  mands  skjor- 


Er  du  lykkelig: 


? 


AF  MABEL  JONES  GABBOTT 
Illustreret  af  Howard  Post 

te,  ville  det  måske  også  gøre  dig 
lykkelig."  Kongen  tænkte  over  dette 
forslag  og  blev  enig  med  sig  selv  om, 
at  det  var  en  god  idé.  Så  han  tog  noget 
gammelt  tøj  på  og  gik  afsted  til  fods 
for  at  vandre  gennem  sit  rige  og  lede 
efter  en  mand ,  som  var  helt  lykkelig. 
Den  første,  han  kom  til,  sad  og  fiskede 
fra  en  lille  båd  på  en  smuk  blå  sø. 
Kongen  råbte  ham  an,  og  manden  roe- 
de ind  til  kysten.  ,,Er  du  lykkelig?" 
spurgte  kongen. 
„Selvfølgelig",  sagde  manden. 
,,Er  du  helt  sikker  på,  at  du  er  fuld- 
kommen lykkelig",  spurgte  kongen 
igen. 

,,Nå,  ja",  sagde  manden,  ,,hvis  jeg 
havde  en  større  båd,  kunne  jeg  ta' 
længere  ud  og  få  større  fisk.  Så  ville 
jeg  være  endnu  lykkeligere." 
„Det  var  trist",  sagde  kongen  og  gik 
videre. 

Den  næste,  han  mødte,  var  ved  at 
hugge  brænde  i  skoven  med  en  stor 
økse.  ,,Er  du  lykkelig?",  spurgte  kon- 
gen. 


„Selvfølgelig",  sagde  manden. 
„Er  du  helt  sikker  på,  at  du  er  komplet 
lykkelig?",  spurgte  kongen. 
„Nå,    ja",    sagde    brændehuggeren, 
„Hvis  jeg  havde  en  sav,  som  kunne 
save  af  sig  selv  og  gøre  dette  arbejde 
noget    hurtigere,    så   ville   jeg    være 
endnu  lykkeligere." 
„Det  var  trist",  sagde  kongen  og  gik 
videre. 

Den  næste  mand,  han  mødte,  var  ved 
at  pløje  en  mark  med  en  enkel  plov 
og  en  enlig  okse.  Solen  skinnede, 
bonden  fløjtede,  fuglene  fulgte  efter 
i  plovfurerne,  og  en  sagte  brise  be- 
vægede græsset  på  den  grøftekant, 
der  gik  langs  med  marken. 
„Er  du  lykkelig?",  spurgte  kongen. 
„Ja",  sagde  manden,  og  han  fortsatte 
sin  fløjten. 

„Er  du  fuldkommen  lykkelig?",  spurg- 
te kongen.  „Ville  du  ikke  ønske,  at  du 
havde  et  flot  spand  heste  til  at  trække 
din  plov?" 

„Nej",  sagde  manden.  „Jeg  kan  lide 
min  vens  måde  at  tage  den  med  ro 
på  og  jeg  holder  af  den  friske  luft.  Jeg 
elsker  at  se  den  rige  jord  vendes 
i  plovfuren,  og  det  giver  mig  glæde 
at  fløjte  sammen  med  fuglene." 
„Aha",  sagde  kongen  til  sig  selv. 
„Her  er  en  fuldkommen  lykkelig 
mand."  Idet  han  gik  nærmere  til  bon- 
den, spurgte  kongen:  „Hvor  er  din 
skjorte,  jeg  vil  gerne  låne  den?" 
Men  den  glade  mand  sagde:,, Jeg  har 
ingen  skjorte,  for  jeg  har  ikke  brug  for 
nogen.  Solen  er  varm,  den  pløjede 
jord  er  blød  for  mine  fødder,  vinden 
holder  luften  sød,  fuglene  synger, 
mens  jeg  går,  og  jeg  er  fuldkommen 
lykkelig."  Og  så  begyndte  manden  på 
en  ny  plovfure. 

„Vent  lidt",  sagde  kongen.  Og  så  tog 
han  sin  skjorte  af  lagde  den  på  jorden. 
Han  lagde  hænderne  på  ploven  og 
arbejdede  hele  dagen  sammen  med 
manden.  Solen  varmede  ham,  fuglene 
sang  for  ham,  og  manden  fortalte  ham 
om  alt  det  gode  og  kønne  i  naturen. 
Og  kongen  var  lykkelig. 


På  stien 


AF  ÆLDSTE 

MARVIN  J.ASHTON 
De  tolvs  Råd 


Jeg  havde  engang  en  ven,  som  var  bjerg  løve-jæger.  Han 
elskede  at  sadle  sin  yndlingshest,  fastgøre  saddeltasken 
og  sikre  sig,  at  geværet  var  rent  og  klart  til  øjeblikkelig 
affyring. 

Da  jeg  en  dag  besøgte  ham,  lagde  jeg  mærke  til  en  fuld- 
voksen jagthund,  som  stod  bundet  til  et  udhus.  „Er  han 
ikke  pragtfuld?"  udbrød  jeg. 

„Jeg  kommer  til  at  sælge  ham",  svarede  min  ven.  „Jeg 
kan  ikke  længere  holde  ham  ud." 
„Nåh?",  sagde  jeg  forbavset.  „Hvad  er  der  i  vejen?" 
Min  løve-jagende  ven  forklarede,  at  lige  siden  den  hund  var 
hvalp,  varden  blevet  optrænet  til  løvejagt.  „Han  ved,  hvad 
jeg  forventer",  fortsatte  han,  „men  sidstegang,  vi  var  på  en 
tre-dages  jagt,  satte  han  efter  en  hjort,  derefter  en  ulv  og 
endelig  nogle  kaniner,  og  var  væk  det  meste  af  en  dag.  Han 
ved,  at  han  skal  blive  på  sporet  af  løven  for  at  hjælpe  mig. 
Det  er  vores  opgave  at  jage  bjergløver,  og  denne  hund  duer 
ikke  til  det.  Nu  er  han  til  salg  ret  billigt." 


18 


Jeg  var  ked  af  det  for  den  smukke,  sunde  men  ulydige 
hunds  skyld.  Han  kunne  ikke  blive  på  sporet  —  og  det 
var  det,  der  skulle  sikre  ham  et  godt  hjem  hos  sin  herre. 
Når  jeg  ser  tilbage  på  mit  liv  til  dengang,  jeg  var  en  lille 
dreng,  husker  jeg,  hvor  svært  det  sommetider  var  for  mig 
at  gøre  det,  som  mine  forældre  bad  mig  gøre.  Baseball  og 
fodbold  var  meget  morsommere  end  at  øve  sig  på  klaveret, 
og  der  var  tider,  da  jeg  ikke  kunne  se  nytten  af  at  gå  til 
møder  i  kirken.  Jeg  er  taknemmelig  for,  at  mine  forældre 
hjalp  mig  til  at  blive  på  Mesterens  sti,  indtil  jeg  blev  vok- 
sen nok  til  selv  at  vælge  det  rigtige. 

Vor  himmelske  Fader  har  forklaret,  hvor  vigtigt  det  er  at 
være  lydig.  ,,Mit  folk  må  tugtes,  til  det  har  lært  lydighed, 
gennem  lidelser,  om  så  skulle  være"  (L.&P.  105:6). 
Vore  mødre,  fædre,  lærere  og  venner  irettesætter  os  ofte. 
Eller  vi  er  måske  nødt  til  at  gøre  noget,  som  vi  virkelig  ikke 
kan  lide  at  gøre  (lidelser)  for  at  vi  kan  blive  voksne  og  lydige 
borgere,  sådan  som  Herren  ønsker,  vi  skal  være. 


Overalt  omkring  os  viser  naturen  os  værdien  af  at  gøre  det 
rigtige.  Hvis  jordegern  ikke  opmagasinerer  føde  i  løbet  af 
sommeren,  vil  de  sulte  ihjel  om  vinteren.  Hvis  fuglene  ikke 
bygger  ordentlige  reder,  før  de  lægger  æggene,  vil  fug- 
leungernedø. 

Som  børn  af  en  kærlig  Fader  ved  vi,  at  hvis  vi  holder  hans 
befalinger,  vil  vi  modtage  de  belønninger,  han  har  til  os. 
Hvis  vi  adlyder  vore  forældre,  vil  vi  blive  velsignet  med 
kraft  til  at  gøre  det  rigtige,  og  en  dag  vil  vi  måske  også 
blive  gode  og  kærlige  forældre  og  lære  vore  børn  at  gøre 
det  riggtige. 

Jeg  er  taknemmelig  for,  at  mine  kære  forældre,  gode 
lærere  og  venner  ikke  lod  mig  fare  vild  fra  sandhedens  og 
lysets  sti,  lydighedens  sti. 

Bare  for  sjov 


Prik-tegning 


Frøken  Figurina 


AF  GRAHAM  TETHER 

Dette  er  frøken  Figurina.  Alle  dele  af  hendes  legeme  er 
lavet  af  forskellige  figurer.  Se  på  hendes  runde  hoved.  Det 
kaldes  en  cirkel  £  .  Sommetider  ser  månen  rund  ud, 
ligesom  hendes  hoved.  Så  kaldes  den  for  fuldmåne.  Som- 
metider har  den  form  ligesom  hendes  mund  ^J  .  Så  kald- 
tes den  halvmåne. 

Figurina  smiler,  fordi  hun  har  det  sjovt  ved  festen.  Hendes 
fest-hat  er  en  trekant  m.  ■  Hendes  næse  er  også  en  tre- 
kant. Ved  du,  hvilke  figurer  hendes  øjne  er?  De  er  stjer- 

Figurinas  venner  er  allesammen  med  til  festen.  Det  er  der- 
for hendes  hjerte    ^f    banker  dik-dik-dik.  Kan  du  finde 

hendes  hjerte?  Figurinas  hals  og  arme  er  lige  linier  . 

Se  på  hendes  ben.  De  er  rektangleri^H.  Hendes  hænder 
og  fødder  har  alle  samme  form.  De  kaldes  ovaler^^  ^^  . 
Figurina  bærer  sin  mors  ørenringe  ved  festen.  De  er  sal- 
miakpastilformede, og  den  form  kaldes  med  et  fint  ord  for 
rombe  eller  rhombe  og  med  et  endnu  „finere"  ord  et  lige- 
sidet parallelogram  -^  .  Knapperne  på  hendes  bluse  er 
kvadrater     fl|  . 

Farvelæg  alle  de  stykker,  der  er  afmærket  med  en  prik. 


H  j  ælpeforen  ingens 

rolle  i 
velfærdstj  enesten 


Søstre  kan  lære  de  grundlæggende 
principper  og  de  praktiske  færdighe- 
der, der  er  nødvendige  for  familiebe- 
redskab ved  aktiv  deltagelse  i  hjælpe- 
foreningen. 


BARBARA  B.  SMITH 
Præsident  for  hjælpeforeningens 
hovedbestyrelse 


Mine  kære  brødre  og  søstre,  jeg 
påskønner  meget  oversigten  over  vel- 
færdstjenesteprogrammet,  som  blev 
vist  os  i  den  fremragende  præsenta- 
tion ved  Det  præsiderende  Biskopråd 
for  Herrens  jordiske  afkom.  Vi  forstår 
betydningen  af  samfundets  grund- 
læggende enhed,  familien.  I  familien 
er  det  faderen,  bæreren  af  præste- 
dømmet, som  er  det  styrende  over- 
hovet for  familien  og  dens  præside- 
rende embedsmand,  han  udarbejder 
en  plan  for  familieaktiviteter,  en  plan, 
som  udarbejdes  sammen  med  de 
øvrige  medlemmer  af  familien  til 
velsignelse  for  alle. 
Jeg  er  glad  for  at  repræsentere  den 
feminine  del  af  kirkens  familier  ved 
dette  møde.  Jeg  bekræfter  med  begej- 
string visdommen  i  præstedømmets 
plan  og  lover  fortsat  støtte  og  indsats 
fra  kirkens  kvinder  til  hjælp  med  gen- 
nemførelsen af  det  vidunderlige  vel- 
færdstjeneste-program. 
Hjælpeforeningen  spiller  en  meget 
betydelig  rolle  i  velfærdstjenesten. 
Med  bemyndigelse  fra  Herren,  gen- 
nem hans  profet,  har  hjælpefore- 
ningen fået  overdraget  den  opgave  at 
hjælpe  med  ved  planlægning  og 
indførelsen  af  velfærdstjeneste-pro- 
grammet.  For  at  udføre  vores  opgave 
for  velfærdet,  arbejder  hjælpefornin- 
gen  sammen  med  præstedømmet  på 
samtlige  stader  i  kirken.  Hjælpefore- 
ningens    hovedbestyrelse      arbejder 


sammen  med  Det  præsiderende 
Biskopråd.  En  af  stavs-hjælpefore- 
ningspræsidentindeme  arbejder  sam- 
men med  område-  og  regionslederne  i 
præstedømmets  velfærdstjeneste. 
Stavshjælpeforeningspræsidentska- 
bet  arbejder  sammen  med  stavspræsi- 
dentskabet,  og  wardshjælpefore- 
ningspræsidentskabet  arbejder  sam- 
men med  wards-biskoprådet. 
Ved  en  hjælpeforeningskonference, 
der  blev  afholdt  i  1946,  fortalte  Harold 
B.  Lee,  der  dengang  var  medlem  af  De 
tolvs  Råd,  om  en  undersøgelse,  der 
blev  foretaget  i  velfærdsplanens  første 
tid  blandt  dem,  der  havde  behov  for 
velfærdshjælp.  Kirken  fandt  ud  af,  at  i 
de  familier,  der  blev  undersøgt,  var  de 
fleste  af  fædrene  ikke  faglærte  arbej- 
dere. Deres  hustruer  havde  ikke  de 
færdigheder  i  husførelse  og  styring  af 
hjemmet,  som  kunne  hjælpe  dem  til 
at  benytte  sig  af  de  resourcer,  der  er  til 
rådighed.  Kun  få  af  dem  havde  lært  de 
kundskaber,  der  ville  kunne  hjælpe 
dem  til  uafhængighed.  (Se  Relief 
Society  Magazine,  dec.  1946,  siderne 
809-1 7) 

Hvis  vi  skal  have  held  til  at  gennem- 
føre velfærdstjeneste-programmet  for 
familieberedskab,  må  kvinderne  ud- 
vikle egenskaber  som  flid,  energi, 
uafhængighed,  arbejdsglæde  og 
stolthed  —  egenskaber,  som  hvis  de 
anvendes,  vil  hjælpe  til  at  styrke  den 
enkelte  og  familien  og  give  dem  en 


sikker  følelse  af  selvtillid   i   nødens 
stund. 

For  at  kunne  leve  op  til  udfordringen 
om,  at  enhver  familie  i  kirken  skal 
være  beredt,  kan  hjælpeforeningen 
forøge  sin  indsats  for  at  hjælpe  kir- 
kens søstre  på  disse  måder: 
Gennem  undervisningsprogrammet  vil 
hjælpeforeningen,  i  allerede  eksis- 
terende og  nye  kurser,  belære  om 
velfærds-rettede  emner  i  alle  klasser. 
Blandt  disse  kurser  nævnes: Økono- 
mi, trivser  i  hjemmet,  planlægning 
samt  hjemmepleje  af  syge.  Ved  at 
hjælpe  kvinderne  til  kundskaber  og 
udvikling  af  evner,  kan  mange  pro- 
blemer forebygges  eller  overvindes. 
Der  vil  også  blive  tilbudt  instruktioner 
for  stavs-  og  wards-  hjælpeforenings- 
præsidentskaber  i  hvordan  funktio- 
nærer i  hjælpeforeningen  mere  effek- 
tivt og  rationelt  kan  udføre  deres  op- 
gaver, sådan  som  de  er  beskrevet  i 
Håndbog  for  velfærdstjeneste. 
Vi  vil  give  dybtgående  instruktioner  til 
besøgslærerinder,  så  de  kan  blive 
mere  følsomme  overfor  behovet  hos 
dem,  de  besøger  og  mere  opmærk- 
somme på  forhold,  der  bør  rapporteres 
gennem  hjælpeforeningens  præsiden- 
tinde  til  biskoppen,  så  der  kan  sættes 
ind  med  velfærds-hjælp. 
Vi  vil  hellige  en  del  af  hjælpeforenin- 
gens møde  under  regionalmøderne 
til  velfærdstjeneste. 
Vi    vil,  opmuntre    hjælpeforeningens 

medlemmer  til  at  deltage  i  velfærds- 
projekter  og-aktiviteter. 
Et  tilfælde,  der  for  nylig  blev  rappor- 
teret til  mig,  illustrerer  den  samlede 
og  koordinerede  indsats  af  hjælpe- 
foreningen og  præstedømmet  som 
medlemmer  af  kirkens  familie  til  gavn 
for  Herrens  sønner  og  døtre  her  på 
jorden. 

En  kold  vinterdag  besøgte  to  besøgs- 
lærerinder  en  familie,  som  for  nylig 
var  flyttet  til  wardet.  Der  blev  ikke 
straks  svaret  på  deres  ringen  på  døren, 
men  fordi  de  følte  sig  inspireret  til  at 
prøve  igen,  ringede  de  to  besøgs- 
lærerinder  på  døren  endnu  en  gang  og 
atter  engang. 

Endelig  blev  døren  åbnet  på  klem,  og 
til  syne  kom  en  kvinde  og  et  barn,  beg- 
ge tæt  indpakket  i  frakker  og  træ- 
ningsdragter. Besøgslærerinderne 
blev  efter  nogen  betænkning  budt 
indenfor  i  det  iskolde  hus.  Som  svar 
på  deres  forsigtige  og  forstående 
spørgsmål  fortalte  kvinden  med  tårer  i 
øjnene  deres  historie. 
Manden,  som  endnu  ikke  var  færdig 
med  sine  studier,  var  frygtelig  syg  og 
på  hospitalets  specialafdeling.  Læge- 
og  hospitals-  regninger  tog  alle  de 
penge,    som    parret    havde   opsparet 


gennem  en  række  år,  for  at  han  kunne 
fortsætte  sin  yderligere  uddannelse. 
Da  deres  forsyning  af  brændsel  var 
sluppet  op,  var  den  unge  kone  og  bar- 
net blevet  i  sengen  for  at  kunne  holde 
sig  varme,  og  moderen  prøvede  at  få 
en  liter  mælk  og  et  halvt  brød  til  at 
vare  resten  af  måneden. 
Da  besøgslærerinderne  tilbød  hjælp, 
sagde  søsteren:,, Min  mand  er  meget 
stolt.  Han  ville  ikke  kunne  lide,  at  vi 
skulle  modtage  barmhjertigheds- 
hjælp." 

Besøgslærerinderne  forklarede  vise- 
ligt, at  Herrens  velfærdsprogram  ikke 
berøver  modtageren  hans  stolthed 
eller  uafhængighed,  men  snarere  bi- 
drager til  den.  Ved  forsigtig,  kærlig 
overtalelse  gav  den  unge  kone  til  sidst 
tilladelse  til,  at  der  blev  ringet  til  hjæl- 
peforen ingspræsident  inden. 
I  løbet  af  kort  tid  ankom  både  hun  og 
biskoppen  til  hjemmet.  Og  ikke  længe 
efter  var  der  leveret  brændsel,  tændt 
op,  leveret  varm  mad  og  skrevet  en 
liste  over  manglende  fødevarer.  Deref- 
ter besøgte  biskoppen  manden  på 
hospitalet  og  opmuntrede  den  syge 
ved  at  fortælle  om,  hvordan  hans 
familie  nu  blev  hjulpet.  Den  syge  blev 
salvet  og  fik  den  forjættelse  at  han 


ville  blive  rask.  Frådet  øjeblik  begynd- 
te hans  tilstand  at  bedres.  Hjælpe- 
foreningens uddannelsesrådgiver, 
med  personlig  velfærd  som  speciale, 
hjalp  hustruen  med  forslag  til  bedre 
planlægning  af  familiens  begræn- 
sede midler,  og  fik  hende  til  at  arbejde 
for  de  modtagne  varer.  Som  kvinder 
i  denne  kirkes  store  familie  er  vi  blevet 
instrueret  om  at  „strække  vore  hæn- 
der ud  mod  de  fattige  og  trængende" 
og  ,, forbedre  forholdene  i  vore  hjem", 
for  derved  hjælpes  og  udvikles  både 
giveren  og  modtageren.  Hjælpefore- 
ningen kan  som  organisation  gøre 
meget  for  at  forøge  wardets  og  den 
enkelte  families  beredskab.  Vi  indby- 
der jer  til  at  lade  os  arbejde  sammen 
med  jer. 

Jeg  vidner  for  jer,  at  vi  vil  glæde  os 
over  muligheden  for  at  tjene  denne 
store  sag  af  hele  vort  hjerte,  sind, 
styrke  og  kraft.  I  Jesu  Kristi  navn. 
Amen. 


Tale  holdt  ved  velfærdsmødet  den  4. 
oktober  1974  under  den  145.  halvårlige 
generalkonference 


Indsigt 


Enhver  sidste  dages  hellig  har  indsigt  —  visdom,  opnået 
under  søgning  efter  svar  på  problemer,  søgning  efter  per- 
sonlige retningslinier,  studium  og  anvendelse  af  evange- 
liske principper,  eller  fra  indhøstede  erfaringer.  Vi  mener, 
at  disse  oplevelser  burde  deles  med  ander.  Vi  indbyder 
læserne  til  at  bidrage  med  sådanne  beretninger. 


Hvor  velkendt  er  ikke  hans 
ansigt! 

„For  nogle  få  år  siden  kendte  vi  vor  ældre  Broder  og  vor 
Fader  i  Himmelen  godt.  Vi  glædede  os  til  den  mulighed,  vi 
snart  ville  få  for  at  opnå  jordisk  liv,  der  kunne  gøre  det 
muligt  for  os  at  opnå  fuldkommenhed  af  glæde,  sådan 
som  de  havde  det.  Vi  kunne  næsten  ikke  vente  med  over 


for  vores  Fader  og  vores  broder,  Herren,  at  vise,  hvor 
meget  vi  holdt  af  dem,  og  hvordan  vi  ville  være  lydige 
overfor  dem  til  trods  for  jordisk  modstand  fra  Satans  side. 
Og  nu  er  vi  her  .  .  .  vore  erindringer  er  tilslørede  —  og  vi 
viser  Gud  og  os  selv,  hvad  vi  kan  gøre.  Og  intet  vil  forbløf- 
fe os  mere,  når  vi  går  gennem  sløret  til  den  anden  side,  end 
at  måtte  erkende,  hvor  godt  vi  kender  vor  Fader,  og  hvor 
velkendt  hans  ansigt  er  for  os.  Og  så,  som  præsident 
Brigham  Young  sagde,  vil  vi  begynde  at  spekulere  på, 
hvorfor  vi  var  så  tabel  ig  her  på  jorden . 
Gud  elskeros.  Han  betragter  os,  han  ønskerat  vi  skal  have 
succes,  og  en  dag  forstå,  at  han  ikke  har  ladet  noget  som 
helst  ugjort  for  at  skaffe  enhver  af  os  evigtvarende  velfærd. 
Hvis  blot  vi  vidste  at  der  er  himmelske  hærskarer,  der  er 
interesseret  i  os  —  venner  i  Himlen,  som  vi  ikke  nu  kan 
erindre,  der  længes  efter  vores  sejr.  Dette  er  vor  dag  at 
vise,  hvad  vi  duer  til  —  hvilket  liv  og  offer  vi  dagligt,  hver 
time,  hvert  øjeblik  kan  bringe  Gud.  Hvis  vi  giver  alt  hvad  vi 
har,  vil  vi  modtage  alt  hvad  der  er  hans,  den  største  gave  af 
alle." 

Præsident  Ezra  Taft  Benson  fra  De  tolvs  Råd  i  en  tale  holdt 
på  Brigham  Young  University,  den  10.  dec.  1974 

Identifikation 


AF  JOHN  A.TVEDTNES 

Hver  af  disse  udtalelser  kan  benyttes  til  at  beskrive  en  eller 
flere  personer  fra  både  Bibelen  og  Mormons  Bog.  Prøv  om 
du  kan  finde  to  navne  til  hver  udtalelse,  ét  fra  Bibelen  og 
ét  fra  Mormons  Bog  og  skrive  dem  på  de  dertil  beregnede 
streger.  Hvis  du  opdager,  at  du  har  flere  rigtige  svar  fra 
Bibelen  end  fra  Mormons  Bog,  har  du  derved  også  fundet 
ud  af,  at  du  måske  trænger  til  at  læse  lidt  mere  i  Mormons 
Bog.  Hvis  du  har  gættet  rigtigt  hver  gang,  så  glem  ikke  at 
studere  Lære  og  Pagter  og  Den  kostelige  Perle. 

1 fik  en  himmelsk  åbenbaring,  medens  han 

var  på  vej  til  at  forfølge  kirken. 

2 blev  som  ung  mand  leder  af  en  hel  hær. 

3 byggede  en  båd  og  sejlede  fra  ét  kontinent 

til  et  andet  for  at  undslippe  ødelæggelsen 
af  sit  hjem. 

4 forlod  sit  hjem  for  at  finde  et  forjættet 

land. 
5 velsignede  sine  sønner  før  sin  død  og  for- 
talte dem,  hvad  der  ville  ske  med  dem  og  deres  efter- 
kommere. 

6 skevet  brev  om  tro,  håb  og  kærlighed 

7 forudså  ødelæggelsen  af  Jerusalem  ved 

babylonierne  (kaldæeme) 

8 rejste  fra  by  til  by,  prædikede  evangeliet 

og  organiserede  kirken. 

9 varen  konge,  der  udsendte  prinser  som 

missionærer. 

10 opsendte  en  bøn  til  Gud  i  en  have. 

11 slog  sin  modstander  med  et  enkelt  slag  og 

huggede  hovedet  af  ham. 

12 blev  på  kongens  ordre  kastet  ind  i  ilden 

for  at  blive  henrettet. 

13 var  en  mand  af  ikke-kongelig  æt,  som  fik 

tilbudt  en  kongetrone,  men  afslog  den. 

14 vendte  tilbage  til  sine  fædres  land  og  førte 

sit  folk  ud  af  fangenskab. 
15 førte  hele  sin  hær  til  ødelæggelse. 


f^ 

De  halvfjerds: 
En  begivenhedsrig 
historie 


Fredag  den  4.  oktober  1975  hørte  vi 
præsident  Spencer  W.  Kimballs 
stemme  i  det  store  Tabernakel  i  Salt 
Lake  City,  da  han  åbnede  kirkens  145. 
halvårlige  generalkonference. 
Udsendt  til  mange  dele  af  verden  den 
morgen  og  gentaget  ved  midnatstid, 
hørte  vi  hans  stemme  udtale  en  dra- 
matisk bekendtgørelse: 
,,l  dag  bekendtgør  vi  for  jer  udpegel- 
sen af  fire  nye  generalautoriteter,  der 
skal  hjælpe  med  ved  udførelsen  af 
Herrens  værk,  specielt  inden  for  mis- 
sionærområdet. 

Ældste  Gene  R.  Cook  ...  vil  blive 
medlem  af  De  halvfjerds'  første  Råd. 
De  halvfjerds'  første  Kvorum  vil  grad- 
vis blive  organiseret  for  endelig  at 
blive  på  70  medlemmer  med  et  præsi- 
dentskab på  syv  medlemmer. 
Tre  brødre  vil  i  dag  blive  medlemmer 
af  De  halvfjerds'  første  Kvorum.  Det 
er  Charles  A.  Didier,  William  Rawsel 


Bradford  og  ældste  George  Patrick 
Lee  .  .  . 

Kvorummet  vil  blive  forøget,  indtil  det 
har  nået  et  antal  på  70.  De  tre  medlem- 
mer er  halvfjerdser,  der  er  kaldet  fra 
forskellige  steder,  for  at  blive  general- 
autoriteter i  kirken. 

Det  er  140  år,  siden  organisationen: 
De  halvfjerds'  første  Råd  blev  til.  Og 
dets  tilblivelse  skete  dengang  på  lige 
så  dramatisk  og  usædvanlig  måde. 
Den  7.  februar  1835  spadserede  profe- 
ten Joseph  Smith  til  sit  hjem  efter  at 
have  overværet  den  sædvanlige  guds- 
tjeneste. Sammen  med  ham  var 
Brigham  og  Joseph  Young,  som  var 
blevet  indbudt  til  at  synge  for  ham.  De 
to  brødre  var  udmærkede  sangere, 
som  profeten  holdt  meget  af  at  høre. 
Det  var  ved  den  lejlighed,  at  profeten 
bad  Brigham  Young  indkalde  til  et  mø- 
de den  følgende  søndag,  den  14. 
februar,  og  fortalte,  at  han  havde  i  sin- 


AF  ÆLDSTE  S.  DILWORTH  YOUNG 

de  at  organiserede  De  tolv  Apostle. 
Han  brugte  nogen  tid  til  at  forklare 
denne  organisering  og  fortalte  så 
Brigham,  at  han  skulle  være  én  af 
dem.  Derpå  vendte  han  sig  mod 
Joseph  Young  og  sagde:  ,,Og  du  skal 
være  en  af  præsidenterne  for  De 
Halvfjerds." 

Dette  var  første  gang  betydningen  af 
ordet  „halvfjerds"  var  blevet  forklaret, 
siden  Frelseren  havde  udsendt  „halv- 
fjerdsindstyve andre"  (Luk.  10:1) 
Profeten  fortsatte  med  at  sige,  at  De 
Tolv  og  De  Halvfjerds  skulle  vælges 
blandt  de  trofaste  medlemmer  af 
Zions  Lejr.  Disse  mænd  havde  ydet  et 
acceptabelt  offer  til  Herren.  De  havde 
ofret  deres  liv,  hvor  det  havde  været 
nødvendigt,  for  forløsningen  af  Zions 
land. 

Under  møderne  det  forår  blev  De  halv- 
fjerds' Kvorum  organiseret.  Der  fore- 


Charles  A.  Didier 
William  Rawsel  Bradford 
George  Patrick  Lee 

kom  nogen  misforståelse  af  kvorum- 
mets  organisation  og  af  det  præste- 
dømmes rettigheder,  hvorunder  det 
blev  organiseret.  Disse  mænd  var  for 
ganske  nylig  blevet  omvendt  fra  andre 
kristne  kirker. 

Der  var  en  hel  del  kontroverser  med 
hensyn  til  præstedømmelig  myn- 
dighed mellem  højpræsterne  og  halv- 
fjerdserne, som  var  blevet  kaldet  som 
præsidenter  for  kvorummet.  Som  føl- 
ge af  en  sådan  kontrovers,  afløste  pro- 
feten seks  af  medlemmerne  af  præsi- 
dentskabet for  De  halvfjerds  Kvorum 
og  sendte  dem  tilbage  til  deres  høj- 
præste-kvorum.  Joseph  Young  forblev 
i  rådet  og  blev  seniorpræsident  med 
disse  seks  til  at  tjene:  John  Gould, 
James  Foster,  Daniel  S  Miles,  Josia 
Butterfield,  Salmon  Gee  og  John 
Gaylord. 

Joseph  Smith  organiserede  i  sin  tid 
3  1/2  halvfjerds-kvorummer.  Det  an- 
det, tredie  og  halvdelen  af  det  fjerde 
blev  organiseret  uden  præsidenter. 
Præsidenterne  over  Det  første  Kvorum 
præsiderede  over  dem  alle  foruden 
over  Det  første  Kvorum. 
I  1845,  efter  profeten  Joseph  Smiths 
død,  reorganiserede  De  tolvs  Kvorum 
halvfjerdserne.  Der  blev  organiseret  10 
kvorummer  blandt  ældster  under  35 
år.  Deres  præsidenter  blev  valgt 
blandt  de  63  medlemmer  af  Det  første 
Kvorum. 

Således  præsiderede  de  første  syv 
præsidenter  over  Det  første  Kvorum 
og  over  alle  halvfjerdser  i  alminde- 
lighed, og  de  63  medlemmer  af  Det 
første  Kvorum  blev  delt  op  i  9  kvorum- 
mer. Det  var  meningen,  at  når  der 
eventuelt  blev  behov  for  et  møde  i  Det 
første  Kvorum,  ville  disse  ni  grupper 
af  præsidenter  samles  som  Det  første 
Kvorum. 

Så  flyttede  de  hellige  mod  vest.  Med- 
lemmerne af  de  ti  kvorummer  blev 
spredt  mellem  det  nye  lands  kolonier. 
Det  blev  umuligt  at  få  samlet  et  fler- 
tal i  noget  kvorum  for  at  holde  møde. 
Ingen  blev  overført  som  medlem  af  et 
kvorum  til  et  andet  kvorum. 
I  1883  reorganiserede  præsident  Tay- 
loralle kvorummerne.  Han  underlagde 
hver  enkelt  en  stav  og  indlemmede 
alle  halvfjerdser  til  medlemmer  af 
kvorummet  i  den  stav,  hvori  de  boede. 
Han  bestemte  ydermere,  at  blev  det 


forlangt,  at  Det  første  Kvorum  skulle 
mødes,  ville  seniorpræsidenterne 
over  de  første  63  kvorummer  udgøre 
Det  første  Kvorum.  Dette  arrangement 
blev  aldrig  gennemført,  hverken  under 
præsident  Taylor  eller  hans  efterføl- 
gere. 

Som  årene  gik,  var  der  øjensynligt 
ikke  noget  behov  for  et  Første  Kvo- 
rum. Den  åbenbaring,  som  tilvejebrag- 
te kvorummet  i  1835  lyder: 
,,De  halvfjerds  er  også  kaldet  til  at 
prædike  evangeliet  og  være  særlige 
vidner  for  ikke-jøderne  og  for  hele 
verden.  Og  heri  adskiller  de  sig  i  deres 
kalds  pligter  fra  andre  embeds- 
mænd i  kirken.  Og  de  danner  et  kvo- 
rum, der  har  samme  myndighed  og 
magt  som  de  omtalte  tolv  særlige  vid- 
ner eller  apostle."  (L.&P.  107:25-26) 
Kirkeorganisationen  var  dengang  så 
lille,  at  der  ikke  var  behov  for  hjælp  til 
De  Tolv.  Mænd  kunne  kaldes  på  mis- 
sion uden  at  tilhøre  et  kvorum.  Or- 
ganisering af  missioner  og  de  om- 
vendte var  deres  hovedopgave. 
På  grund  af  det  unødvendige  i  at 
skaffe  hjælp  til  De  Tolv,  blev  Det  førs- 
te Kvorum  aldrig  organiseret  i  de  år. 
Dette  er  let  at  forstå,  når  man  tænker 
på,  at  så  sent  som  i  1930erne,  var  det 
almindeligt  at  sende  to  af  generalau- 
toriteterne til  hver  kvartårlig  stavskon- 
ference.  Og  medlemmerne  af  Det  før- 
ste Præsidentskab  og  De  tolvs  Råd 
virkede  som  hovedbestyrelsespræsi- 
denter  for  hjælpeorganisationerne. 
Kirkens  vækst  i  løbet  af  de  sidste  30  år 
har  været  helt  enestående.  Efterhån- 
den som  antallet  af  stave  og  missioner 
er  forøget,  er  behovet  for  flere  general- 
autoritetet  blevet  akut.  Som  hjælpere 
til  at  overvåge  stavene  er  der  blevet 
kaldet  assistenter  til  De  Tolv.  Og  de 
fik  også  til  opgave  at  overvåge  mis- 
sioner, for  disses  antal  øgedes  også. 
Det  første  Præsidentskab  og  De  tolv 
apostles  Råd  måtte  afgøre,  hvilken 
form  for  hjælp  de  måtte  behøve. 
Det  er  helt  klart,  at  nu  er  dagen  kom- 
met, hvor  der  skal  sættes  ind  for  at 
forøge  arbejdet.  I  foråret  1975  var  an- 
tallet af  missioner  forøget  med  mere 
end  30.  Antallet  af  kaldede  missio- 
nærer var  steget  dramatisk.  På  det 
tidspunkt  var  der  1 33  missioner  og  an- 
tallet af  missionærer  oversteg  21 .000. 
Foruden  tusinder  af  stavsmissionæ- 


rer.  Udsigterne  for  den  umiddelbare 
fremtid  antyder  yderligere  voldsomme 
forøgelser  af  både  missioner  og  mis- 
sionærer. 

Præsident  Spencer  W.  Kimbal  I  har 
anvist  retningen  af  vores  indsats.  Vi 
må  „øge  vor  indsats".  Verden  skal 
advares,  og  de,  der  vil  modtage,  skal 
høre  budskabet. 

Unge  mænd  belæres  om,  at  de  bør 
betragte  det  som  en  del  af  deres 
kirketjeneste  at  holde  sig  værdige  og 
rejse  på  mission.  Det  er  ikke  et 
spørgsmål,  om  det  er  mest  fordelag- 
tigt at  rejse  på  mission  eller  at  stu- 
dere. Det  er  snarere  dette,  at  man  først 
udfører  en  mission  og  derefter  stu- 
derer. 

I  hver  generation  har  hver  enkelt  af 
kirkens  præsidenter,  efter  hvad  han 
betragtede  som  sin  opgave,  foretaget 
ændringer  i  kirkens  organisations- 
mæssige struktur,  for  at  den  bedst 
muligt  kunne  gennemføre  det,  som 
han  blev  inspireret  til  at  opnå.  Det  er  i 
fuld  harmoni  med  begrebet  nutids- 
åbenbaring. 

I  vore  dage  betyder  nutidsåbenbaring 
ganske  enkelt  en  åbenbaring  til  den  le- 
vende profet.  Han  er  ikke  bundet  til  en 
organisation,  der  var  tiistækkelig  i 
1830,1840, 1870  eller  1950. 
Hvis  han  ikke  kunne  stå  mål  med  for- 
andringer i  verden  og  i  kirken,  efter- 
hånden som  de  opstår,  ville  vi  blive 
lige  så  bundet  som  de  gamle  israelit- 
ter, som  troede,  at  de  ikke  måtte  af- 
vige fra  de  regler,  som  Moses  havde 
bestemt.  Som  følge  deraf  levede  de  i 
samfundsmæssige  forhold,  der  slet 
ikke  passede  til  deres  tid,  et  tusinde 
år  senere. 

Det  første  Præsidentskab  og  De  Tolv 
har  organiseret  De  halvfjerds'  første 
Kvorum  for  at  stå  mål  med  nutidens 
behov  og  i  harmoni  med  de  åbenbarin- 
ger, der  styrer  De  Halvfjerds. 
Efter  behov  vil  kvorummet  blive  udvi- 
det i  antal,  indtil  det  når  op  på  det 
åbenbarede  tal :  70  mænd.  Derefter  vil 
der,  hvis  behovet  skulle  opstå,  og  hvis 
profeten  bestemmer  det,  blive  or- 
ganiseret et  andet  og  et  tredie,  indtil 
der  vil  være  tilstrækkeligt  til  at  udføre 
det  særlig  arbejde,  som  kræves  af 
dem,  efterhånden  som  kirken  skal 
opfylde  profetierne,  og  Guds  rige 
vil  opfylde  hele  jorden. 

Du  er  som  en  moder 


ARDETHG.KAPP 


„Stavspræsidenten  har  sendt  mig  til  dig.  Han  sagde,  at  du 
ville  forstå  mit  problem,  fordi  du  heller  ikke  har  nogen 
børn."  Tonen  i  hendes  stemme  afslørede  en  følelse  af  for- 
trydelse, da  hun  stod  dér  og  talte  ved  min  hoveddør.  Selv- 
om vi  på  det  tidspunkt  ikke  kendte  hinanden,  kunne  jeg 
mærke,  at  denne  fortrydelse  var  et  dække  over  hendes 
lidende  hjerte.  I  løbet  af  de  næste  mange  timer  udfol- 
dede hun  sine  inderste  tanker  for  mig.  Hun  græd,  mens 
hun  talte  om  de  velsignelser  ved  at  have  børn,  som  var  ble- 
vet hende  forment. 

Hun  kom  til  mig  som  en  fremmed,  men  ved  at  dele  dybt 
personlige  bekymringer  blev  vi  søstre.  Og  jeg  var  taknem- 
melig over,  at  min  stavspræsident  havde  inspiration  nok  til 
at  henvise  denne  følsomme  søstertil  mig.  Da  hun  skulle  til 
at  gå,  vendte  hun  sig  om  mod  mig  og  så  på  mig.  Et  øjeblik 


var  der  helt  stille.  Så  kom  det  i  en  taknemmelig  tone: 
„Stavspræsidenten  havde  ret.  Du  forstår  virkelig.  Tak  skal 
du  have." 

Jeg  var  lykkelig  over,  at  jeg  var  i  stand  til  at  lette  en  an- 
dens byrde,  for  jeg  forstod  virkelig  hendes  problem.  Idet 
hun  gik,  og  jeg  så  hende  forsvinde  om  et  hjørne,  huskede 
jeg  på  en  tanke,  som  jeg  havde  hørt  ældste  Neal  A.  Max- 
well, assistent  til  De  tolv  Apostles  Råd,  udtale: 
,,Hver  gang  vi  navigerer  os  sikkert  frem  på  denne  snævre 
sti,  er  der  andre  skibe,  som  er  nær  ved  at  gå  tabt,  eller 
som  går  tabt,  men  som  kan  finde  vej  på  grund  af  vores 
lys."  (Tale  ved  en  „fireside"  på  Brigham  Young  University) 
Jeg  har  ikke  altid  haft  denne  forståelse,  dette  lys.  Ja.  lej- 
lighedsvis har  der  også  været  mørke  tåger  i  mit  liv.  (Hen- 
visning til  Lehis  drøm)  Men  sådanne  tåger  er  også  en  nød- 


26 


vendig  del  af  vor  tilværelse.  „Der  findes  usikkerhed  overfor 
tilværelsen,  vanskeligheder,  fristelser  og  bange  anelser 
...  og  dog  er  de  i  virkeligheden  de  bestanddele,  der  giver 
jordelivet  sin  egentlige  mening. 

For  kun  under  sådanne  forhold  er  det  muligt  for  mennesker 
at  nå  nok,  søge  nok  og  længes  nok  til  virkelig  at  vokse 
åndeligt."  (Bruce  C.  Hafen,  juridisk  professor  ved  B.Y.U.) 
Det  er  muligt  for  os,  og  dog  har  der  i  de  forløbne  år  været 
tilfælde,  hvor  jeg  virkelig  tvivlede  derpå. 
Et  typisk  tilfælde  på  forvirring  var  en  søndag  morgen  for 
en  del  år  siden.  Søndagsskolen  var  jeg  altid  glad  for  — 
undtagen  på  mors  dag.  Da  jeg  ikke  var  mor  selv,  følte 
jeg  mig  ked  af  det.  Men  denne  specielle  gang  sagde  jeg 
til  mig  selv,  at  det  skulle  være  anderledes. 
Under  mødet  blev  alle  mødre  bedt  om  at  rejse  sig,  og  en 
lille  buket  blev  givet  hver  enkelt.  Orglet  spillede  sagte,  da 
unge  piger  stille  bevægede  sig  langs  rækkerne  og  uddelte 
deres  blomstertil  mødrene,  der  stod  op.  Dette  år  havde  jeg 
besluttet,  at  jeg  ville  være  taprere  end  alle  de  tidligere  år. 
Men  da  hver  enkelt  mor  fik  sin  lille  blomstergave,  og  piger- 
ne nærmede  sig  min  række,  kom  de  gamle,  kendte  følelser 
tilbage.  Jeg  ønskede,  at  jeg  ikke  var  kommet  i  søndags- 
skole —  i  det  mindste  ikke  på  mors  dag. 
Blomsterne  blev  delt  omkring,  indtil  alle  mødrene  havde 
sat  sig.  Og  lige  som  tidligere  år  blev  endnu  én  blomst 
uddelt.  Endnu  engang  hørte  jeg  den  sædvanlige  hvisken: 
„Tag  den  bare,  du  har  fortjent  den."  Og  derpå  blev  den 
lille  buket  trykket  ind  i  min  tætlukkede  hånd,  mens  én 
hviskede:  „Du  er  ligesom  en  mor!" 

Mødet  var  forbi.  Jeg  prøvede  at  komme  afsted  hurtigt  gen- 
nem bagdøren,  men  vejen  syntes  blokeret  af  mennesker, 
som  jeg  ikke  længere  kunne  identificere,  fordi  mine  øjne 
var  fyldt  med  tårer.  „Jeg  må  ikke  græde,"  sagde  jeg  til 
mig  selv.  „Jeg  bør  være  et  godt  eksempel."  Men  endnu  lød 
det  i  mine  øren:  „Du  er  ligesom  en  mor!"  Det  syntes  at 
gøre  nar  ad  mig,  og  mine  hænder  gjorde  modstand  mod 
den  lille  blomsts  vægt. 

Dette  år  var  alligevel  ikke  anderledes.  Jeg  tænkte  på  ord- 
proget:  „tiden  læger  alle  sår",  men  årene  gik,  og  jeg  hele- 
des ikke.  Jeg  sørgede  stadig,  og  hjertet  var  forpint.  Sindet 
oversvømmedes  af  spørgsmål,  som  jeg  altfor  ofte  stillede: 
Fik  ikke  min  ledsager  for  evigheden  og  jeg  befaling  om  at 
formere  os  og  opfylde  jorden  og  have  glæde  i  vore  efter- 
kommere? Skulle  vi  ikke  have  nogen  efterkommere?  Ingen 
glæde? 

Jeg  skyndte  mig  hjem.  Det  var  kun  nogle  få  blokke  fra 
kirkebygningen,  men  selv  dér  følte  jeg  ekkoet  af  ensom- 
hed. Jeg  prøvede  at  ignorere  middagsbordet,  som  jeg  hav- 
de dækket  med  kærlighed  og  omhu,  men  kun  med  to 
tallerkener.  Endnu  en  dag,  og  jeg  ville  igen  prøve  at 
udholde  presset. 

Nogle  uger  senere  ringede  en  lille  fyr,  som  var  ny  i  nabo- 
laget, på  døren.  Da  jeg  åbnede  den,  så  han  ivrigt  op  på  mig 
og  spurgte:  „Kan  Deres  børn  komme  ud  og  lege?" 
Kulden  krøb  ind  over  mig,  og  jeg  kunne  kun  hviske:  „Jeg 
har  ingen  børn." 

Barnet  spurgte  lidt  udfordrende:  „Er  De  ikke  mor?" 
Jeg  svarede  noget  studst:  „Nej,  det  er  jeg  ikke." 


Den  lille  dreng  så  ud,  som  om  han  ikke  rigtigt  forstod  det, 
og  med  barnlig  uskyld  stillede  han  det  spørgsmål,  som  jeg 
aldrig  havde  vovet  at  sætte  i  ord:  „Hvis  De  ikke  er  mor, 
hvad  er  De  så?" 

Da  han  var  gået,  skreg  hele  min  sjæl :  „Kære  Gud,  hvis  jeg 
ikke  er  en  mor,  hvad  er  jeg  så?"  Og  igen  det  ransagende 
spørgsmål  —  hvad  var  Guds  plan  for  min  mand  og  mig? 
Hvad  ønskede  Herren,  vi  skulle  gøre? 
Flere  af  vore  venner  har  adopteret  børn,  og  det  har  bragt 
dem  stor  glæde  på  den  måde  at  blive  forældre.  Formedelst 
det  hellige  præstedømmes  beseglingskraft  er  de  blevet 
evigtvarende  familier. 

Også  vi  ønskede  at  adoptere  børn.  Vi  fastede  og  bad  be- 
standigt for  at  få  at  vide,  om  det  var  Guds  vilje,  at  vi  skulle 
adoptere.  Vi  fik  en  uklar  følelse,  som  den  omtales  i  skrif- 
terne: 

„Mensejeg  siger  dig:  Du  må  udtænke  det  i  dit  eget  sind, 
og  da  må  du  adspørge  mig,  om  det  er  rigtigt;  og  dersom 
det  er  rigtigt,  vil  jeg  bevirke,  at  dit  hjerte  brænder  i  dig,  og 
derved  skal  du  fornemme,  at  det  er  rigtigt. 
Men  er  det  ikke  rigtigt,  skal  du  ikke  have  sådan  en  følelse, 
men  dine  tanker  skal  være  uklare,  .  .  ."  (L.&P.  9:8-9) 
Men  hvorfor  disse  uklare  fornemmelser,  når  vi  længtes  så 
stærkt  efter  en  forsikring  fra  Helligånden? 

Vi  ønskede  forøget  tro,  så  vi  kunne  modtage  et  positivt 
svar.  Og  endelig  kom  budskabet : 

„Stol  på  Herren  af  hele  dit  hjerte,  men  forlad  dig  ikke  på 
din  forstand;  hav  ham  i  tanke  på  alle  dine  veje,  så  jævner 
han  dine  stier"  (Ordspr.  3:5) 

Disse  ord  var  ikke  nye,  men  budskabet  kom  som  svar  på 
vores  bøn. 

Ophidsende  tanker  kom  strømmende  gennem  sindet.  Tro 
på  Herren  Jesus  Kristus  —  er  det  ikke  det  første  princip  i 
evangeliet?  Tro  på  at  alt  vil  ske  i  Herrens  rette  tid. 
Jeg  ventede  utålmodigt  på  at  komme  til  at  dele  disse 
tanker  med  min  mand,  Heber.  Jeg  har  altid  ventet  oppe, 
til  han  kom  hjem  fra  sine  møder,  selv  til  langt  ud  på  natten, 
fordi  den  tid  vi  er  sammen  er  blevet  til  noget  særligt  for 
os.  Et  lager  af  ubegrænset  kraft,  hvorfra  en  hustru  kan 
hente  styrke,  findes  i  et  hjem,  hvor  en  trofast  ægtemand 
bærer  Guds  præstedømme  og  ærer  sin  kaldelse  i  det.  Den 
specielle  aften  ville  jeg  bede  om  endnu  en  velsignelse  fra 
min  mand,  som  Gud  ville  tale  igennem.  Med  forøget  tro 
ville  vi  komme  til  at  kende  Guds  vilje  med  hensyn  til  os. 
Heber  kunne  mærke,  at  jeg  trængte  til  at  tale.  Efter  at  vi 
havde  talt  sammen,  og  han  havde  trøstet  mig,  gav  han  mig 
en  velsignelse. 

Vejledt  af  Herrens  inspiration  fandt  vi  sammen  den  retning, 
der  skulle  blive  vort  formål  med  livet.  Vi  genkaldte  os 
præsident  David  O.  McKays  ord:  „Det  ædleste  formål  i 
livet  er  at  stræbe  efter  at  gøre  andres  tilværelse  lykkelig".  I 
min  velsignelse  sagde  min  mand:  „Du  behøver  ikke  at  eje 
børn  for  at  elske  dem.  Kærlighed  er  ikke  synonymt  med  at 
eje,  og  at  eje  er  ikke  nødvendigvis  at  elske.  Verden  er  fuld 
af  mennesker,  der  trænger  til  at  blive  elsket,  vejledt,  be- 
lært, opløftet  og  inspireret." 

Og  endelig  læste  vi  igen  disse  ord  af  profeten  Joseph  Fiel- 
ding  Smith:   „Hvis  noget  værdigt  menneske  i  dette  liv 

nægtes  de  velsignelser,  som  så  let  kommer  til  andre,  og 
alligevel  lever  trofast  og  så  godt,  han  eller  hun  kan  med 
hensyn  til  at  efterleve  Herrens  bud,  så  vil  han  ikke  gå  glip 
af  noget.  Et  sådant  menneske  vil  blive  givet  alle  de  vel- 
signelser, der  kan  gives.  Herren  vil  fuldtud  godtgøre  ham, 
når  dette  liver  endt,  og  det  virkelige  liv  er  begyndt.  Herren 
vil  ikke  overse  en  eneste  sjæl,  som  er  værdig,  men  vil  give 
ham  alt  det,  som  kan  gives  .  .  ."  {Doctrines  of  Salvation, 
2.  bind,  2:176-77) 

Jeg  hørte  ikke  Hebers  sidste  ord,  da  han  stille  lukkede  bo- 
gen, for  min  sjæl  havde  nu  fred. 

Siden  den  gang  har  jeg  ikke  helt  været  den  samme.  En 
stille  ro  kom  ligesom  den  opstående  sol,  når  varmen  fra 
dens  stråler  bevæger  sig  opad,  indtil  den  omfatter  hele 
himlen,  og  der  ingen  mørke  skyer  findes  i  nogen  retning. 
Vi  vidste,  at  vort  ægteskab  var  evigtvarende,  og  at  vi  sam- 
men ville  udvikles  hen  imod  fuldkommenhed.  Vi  aflagde 
løfte  om  at  ville  stole  på  Herren  og  hans  ledelse,  idet  vi  vid- 
ste, at  „alt  det,  som  min  Fader  har,  gives  ham"  (L.&P. 
84:38).  Derville  stadig  være  spørgsmål,  men  der  ville  også 
være  svar.  „Hvad  skulle  vi  gøre  i  mellemtiden?"  Min  mand 
havde  givet  mig  svaret:  „Det  ædleste  mål  i  livet  er  at  stræ- 
be efter  at  gøre  andres  tilværelse  lykkelig." 
Jeg  kan  ikke  huske  nøjagtigt,  hvornår  forandringen  fandt 
sted,  men  vort  hjem  blev  et  centrum  for  naboskabs-akti- 
vitet. Vi  havde  altid  besøgende,  både  børn  og  forældre 
kom  —  børn  gerne  med  undskyldningen:  „Har  De  ikke  en 
småkage?"  De  håbede,  at  Heber  ville  være  hjemme.  Han 
havde  altid  tid  til  at  lytte  til  dem,  til  at  holde  sjov,  og  give 
råd. 

Mine  belønninger  kom  på  mange  uventede  tidspunkter. 
Engang  da  jeg  var  hos  købmanden,  sagde  drengen,  helt 
spontant,  da  han  lagde  varerne  i  en  pose  for  mig:  „Deres 
mand  er  en  flink  fyr  at  tale  med." 

En  taknemmelig  mor  skrev  engang  et  brev  til  Heber,  hvori 
det  hed:  „Tak  skal  De  have  for  at  have  talt  med  min  dreng. 
Hvad  De  sagde,  gjorde  udslaget.  Det  var  vanskeligt  for 
ham  uden  en  far,  men  nu  har  han  besluttet  sig  til  at  rejse 
på  mission.  Tak,  fordi  De  brugte  tid  på  min  søn." 
En  dag  klemte  en  lille  dreng  sig  forbi  mig  i  køkkendøren, 
tilskyndet  af  sin  ven,  som  førte  an.  „Bradley  siger,  at  vi  må 
få  en  i  hver  hånd,"  lød  kommentaren  fra  den  lille,  da  hans 
mere  erfarne  kammerat  ivrigt  trak  småkageskuffen  helt  ud 
for  bedre  at  kunne  vælge.  Med  et  undertrykt  smil  svarede 
jeg:  „Bradley  har  ret."  Jeg  betragtede  dem,  mens  de  om- 
hyggeligt udvalgte  småkagerne.  Så  smuttede  de  små  fyre 
ud  af  døren  med  deres  skatte,  og  jeg  stod  og  så  efter  dem 
med  fryd  i  hjertet. 

Et  mirakel  var  ved  at  finde  sted.  „Jeg  giver  menneskene 
svaghed,  for  at  de  kan  være  ydmyge;  og  min  nåde  er  til- 
strækkelig for  alle  mennesker,  som  ydmyger  sig  for  mig! 
thi  dersom  de  ydmyger  sig  for  mig  og  har  tro  på  mig,  vil 
jeg  gøre  det  svage  stækt  for  dem."  (Ether  12:27)  Velsi- 
gnelser, som  synes  nægtet,  er  ofte  kun  forsinkede,  og  kun 
i  forhold  med  stor  rækkevidde  bliver  sjæle  knyttet  nært 
sammen,  når  de  rækker  opad  mod  Gud.  Og  han  er  der: 
„Og  se,  jeg  er  med  jer  alle  dage  indtil  verdens  ende." 
(Matt.  28:20) 


Årene  gik  hurtigt.  Vi  var  fælles  om  glæden  ved  at  se  sønner 
og  døtre  af  vore  venner  rejse  på  mission  og  planlægge 
tempelægteskaber.  Vi  var  også  fælles  om  den  særlig 
glæde,  der  er  reserveret  alene  for  folk,  som  snart  skal  være 
bedsteforældre.  Og  ved  sådanne  lejligheder,  hvor  jeg  følte 
en  forbigående  længsel,  hjalp  Heber  mig  påny  og  trøstede 
mig. 

I  årenes  løb  er  vi  blevet  velsignet  med  uendelige  mulighe- 
der for  udvikling  —  muligheder  for  at  tjene  vore  med- 
mennesker, unge  og  gamle,  og  for  at  glæde  os  over  livets 
gave.  Vi  har  været  i  stand  til  at  se  Guds  indflydelse  i  alt, 
hvad  der  er  godt. 

I  ugen  efter  mors  dag,  var  jeg  ved  at  sortere  posten.  Jeg 
lagde  mærke  til  afsenderadressen  på  et  brev,  og  jeg  fryde- 
de mig  over  endnu  et  brev  fra  „en  af  mine  piger".  Sådanne 
breve  kom  sædvanligvis  med  annoncering  af  en  betyd- 
ningsfuld begivenhed,  som  oftest  fødslen  af  en  ny  baby. 
Men  budskabet  i  dette  brev  var  anderledes  og  ligesom 
svaret  på  en  for  længst  glemt  bøn : 

„Jeg  vil  gerne  have  lov  til  at  dele  nogle  følelser,  jeg  har 
på  denne  mors  dag.  Jeg  kan  huske  en  anden  mors  dag,  da 
jeg  var  en  lille  pige,  der  delte  blomster  ud  til  mødrene  i 
wardet.  Det  syntes  at  være  noget  helt  særligt.  En  dag 
håbede  jeg  også  at  kunne  stå  dér  og  blive  æret  sammen 
med  de  andre  mødre.  Den  mors  dag  kom  med  en  særlig 
betydning  for  mig,  da  jeg  tænkte  på  min  søde,  men  sarte 
96-årige  bedstemor.  Jeg  tænkte  på  min  egen  mors  opo- 
frelser og  kærlighed  og  min  søde  svigermor,  som  altid 
tager  tid  til  at  lytte.  Nu  har  jeg  min  egen  lille  datter,  der 
smiler  så  tillidsfuldt.  Men  ikke  alene  huskede  jeg  på  mine 
mødre,  som  er  i  slægt  med  mig,  men  også  på  et  dejligt 
menneske,  som  forandrede  mit  liv,  og  som  fik  mig  til  at 
elske  og  respektere  hende  lige  så  meget  som  en  mor. 
Hvis  du  blot  vidste,  hvor  mange  gange  bare  det  at  tænke 
på  dig,  gjorde  mig  mere  omsorgsfuld  og  hjalp  mig  til  at 
gå  ned  på  mine  knæ,  når  jeg  havde  stærkt  brug  for  vor 
himmelske  Faders  hjælp." 

Brevet  fik  mig  til  at  græde,  til  jeg  ikke  længere  kunne  se 
bogstaverne.  Som  tårerne  rullede  ned  ad  mine  kinder, 
tænkte  jeg  på  det  privilegium,  det  har  været  for  os  at  kunne 
være  en  hjælp  i  tilværelsen  for  Jim,  Karen,  Becky,  Paul, 
Mark,  Windy,  Wanda  og  mange  andre  kostelige  sjæle,  som 
vi  har  elsket  så  højt.  En  bøn  undslap  mine  læber:  „Tak, 
mange  tak,  kære  Gud.  Du  har  tilladt  dine  ydmyge  tjenere 
at  blive  brugt,  som  redskaber  i  dine  hænder.  „Mig  ske 
efter  dine  ord!"  (Lukas  1 :38) 

Jeg  tørrede  tårerne  væk  og  fortsatte  med  at  læse  brevet : 
„Jeg  holder  så  forfærdelig  meget  af  dig,  og  jeg  beder 
ofte,  om  Herrens  vejledende  Ånd  altid  vil  være  med  dig,  så 
du  kan  blive  ved  med  at  være  en  velsignelse  for  de  menne- 
sker, som  er  omkring  dig. 
Du  er  ligesom  en  mor  for  mig." 

Underskrevet:  „Kærligst,  Cathie" 

Ardeth  G.  Kapp  er  husmor  og  virker  i  hovedbestyrelsen  for 
Unge  Piger.  Hun  bor  i  Bountiful  29th  ward  i  Bountiful, 
Utah  Central  stav. 

Faste  og  bøn 


AF  SPENCER  J.CONDIE 


Hvordan  bærer  vi  os  ad  med  at  få  fjer- 
net pletter  af  synd  fra  sjælen?  Herren 
lovede  os  gennem  sin  profet  Esajas: 
„Er  eders  synder  som  skarlagen,  de 
skal  blive  hvide  som  sne;  er  de  end 
røde  som  purpur,  de  skal  dog  blive 
som  uld"  (Esajas  1:18) 
Er  det  ikke  beroligende  at  modtage 
Herrens  forsikring  om,  at  vore  plettede 
ånder  kan  blive  gengivet  renhed,  og 
vort  indre  udseende  blive  behageligt 
for  Herrens  øjne.  Herren  forventer,  at 
vi  skal  gennemgå  en  renselse  eller 
herliggørelse,  sådan  som  han  talte  om 
i  vor  tid: 

„Thi  jeg,  Herren,  kan  ikke  se  på  synd 
med  den  ringeste  eftergivenhed.  Dog 
skal  den,  der  omvender  sig  og  holder 
Herrens  befalinger,  tilgives."  (L.&P. 
31-32) 

Herren  forventer,  at  vi  holder  vore 
ånder  og  legemer  uplettede  af  synd. 
Som  vore  jordiske  forældre  erkender 
Herren,  at  vi  alle  lejlighedsvis  vil  blive 
fristet  af  sjælsplettende  aktiviteter. 
Imidlertid  minder  han  os  om,  at:  „Det 
er  kun  almindelige,  menneskelige 
fristelser,  der  hidtil  har  mødt  jer,  og 
Gud  er  trofast,  han  vil  ikke  tillade,  at  I 
fristes  over  evne,  men  sammen  med 
fristelsen  skabe  en  vej  ud  af  den,  så 
I  kan  stå  den  igennem."  (1.  Kor.  10:13) 
Vi  er  ofte  personligt  bekymrede  og 
somme  tider  skuffede  over  vores  øjen- 


synligt manglende  evne  til  at  modstå 
visse  fristelser  til  trods  for  det  løfte,  at 
Satans  fristelser  aldrig  vil  være  større 
end  vor  evne  til  at  stå  dem  imod. 
Men  som  Herren  forklarede  profeten 
Moroni,  har  vi  fået  svagheder  med  et 
viist  formål: 

„Og  dersom  menneskene  kommer  til 
mig,  vil  jeg  vise  dem  deres  svaghed. 
Jeg  giver  menneskene  svaghed,  for  at 
de  kan  være  ydmyge;  og  min  nåde  er 
tilstrækkelig  for  alle  mennesker,  som 
ydmyger  sig  for  mig;  thi  dersom  de 
ydmyger  sig  for  mig  og  har  tro  på  mig, 
vil  jeg  gøre  det  svage  stærkt  for  dem ." 
(Ether  12:27) 

Alma  den  Yngre  havde,  med  Herrens 
hjælp,  held  til  at  rense  sin  syndplet- 
tede  sjæl: 

„Og  medens  jeg  således  blev  pint  og 
plaget  og  oprørt  ved  erindringen  om 
mine  mange  synder,  da  huskede  jeg 
også  at  have  hørt  min  fader  profetere 
for  folket  angående  Jesus  Kristus, 
en  Guds  Søn,  der  skulle  komme  for  at 
gøre  forsoning  for  verdens  synder. 
Og  da  denne  tanke  bemægtigede  sig 
min  sjæl,  råbte  jeg  i  hjertet:  O,  Jesus, 
du  Guds  Søn,  forbarm  dig  over  mig, 
som  er  i  bitterheds  galde  og  omgivet 
af  dødens  evige  lænker. 
Og  da  jeg  tænkte  således,  mindedes 
jeg  ikke  længere  mine  kvaler,  og  jeg 
oprørtes  ikke  mere  ved  erindringen  om 
mine  synder. 


Og  hvilken  glæde  og  hvilket  forunder- 
ligt lys  så  jeg  ikke;  ja,  min  sjæl  blev 
fyldt  med  glæde,  lige  så  stor  som  min 
kval  havde  været"  (Alma  36:17-20) 
Lyset  og  glæden  ved  fuldstændig  til- 
givelse er  vores,  hvis  blot  vi  er  villige 
til  at  følge  Herrens  råd  i  skrifterne. 
Han  kræver  „et  sønderknust  hjerte  og 
en  angergiven  ånd"  (3.  Nephi  9:20) 
og  ydmyg  erkendelse  af  vore  synder 
og  svagheder.  Derpå  må  vi  som  Alma 
råbe  til  ham  om  tilgivelse.  Tilgivelse 
indebærer  også  tilståelse  af  synd  over- 
for dem,  der  er  blevet  forurettet,  eller, 
i  tilfælde  af  mere  alvorlig  overtrædel- 
se, overfor  biskoppen.  Ulykkeligvis 
finder  mange  unge  (og  også  voksne) 
det  vanskeligt  at  omvende  sig  og  glæ- 
de sig  over  sådanne  følelser  af  lys  og 
renhed,  som  Alma  oplevede. 
De  spørgsmål,  som  mange  unge  stil- 
ler, er  „Hvordan  kan  jeg  igen  komme 
til  at  føle  mig  ren?  Hvad  vil  rense  min 
sjæl?"  Må  jeg  have  lov  til  at  foreslå  to 
enkle  skridt,  der  bør  tages  som  en  be- 
gyndelse i  den  retning : 

1.  Oprigtig,  ærlig  bøn  af  tilstrække- 
lig lang  varighed  til  at  nå  Guds  trone. 
For  Alma  tog  det  tre  dage  og  nætter. 
Enos  råbte  til  Herren  hele  dagen  og 
natten,  før  han  hørte  Herrens  for- 
sikring om,  at  hans  synder  var  blevet 
tilgivet. 

Den  nøjagtige  længde  af  éns  bønner 
er  forholdsvis  uvigtig.  Hvad  der  der 
imod  er  vigtigt,  er,  at  der  bliver  en 
gensidig  kommunikation.  Skrifterne 
taler  imod  visse  religioner,  som  fore- 
skriver færdiglavede  bønner,  og  alli- 
gevel er  vi  ofte  skyldige  i  den  samme, 
vanemæssige  form  for  bøn.  Vi  bør 
bede,  indtil  vi  modtager  bekræftelse  i 
vore  hjerter  og  sjæle  på,  at  der  virkel  ig 
er  én  der  lytter,  at  vi  virkelig  kommu- 
nikerer. 

2.  Faste.  Ligesom  vi  ofte  forveksler 
fremsigelsen  af  en  bøn  med  en  virkelig 
personlig  bøn,  beder  og  faster  vi  heller 
ikke  længe  nok  til  at  kommunikere 
med  Gud.  Handlingen:  at  faste  og 
bede  kan  kun  blive  fuldtud  effektiv, 
når  vore  tanker  er  i  langvarig  kontakt 
med  vor  himmelske  Fader.  Da,  og  kun 
da,  kan  vi  påbegynde  processen  med 
at  gøre  os  fuldkomne  og  komme  til  at 
opleve  overvældende  glæde  som 
Alma  den  Yngre,  når  vi  opnår  heil ig- 
gørelse  i  Herrens  øjne. 

Som  man  tænker, 
således  bliver  man 


Joseph  B.  Wirthlin 


For  flere  hundrede  år  siden  var  der  en  klog  mand,  som  med 
seks  ord  fremsatte  en  tanke,  der  har  betydet  meget  for  mig. 
Han  forkyndte:  „Som  vi  tænker,  således  bliver  vi." 
Dette  enkle  men  magtfulde  begreb  virker  betagende  på 
mig.  Lad  mig  gentage:  „Som  vi  tænker,  således  bliver  vi." 
For  det  er  i  sandhed  det,  vi  beder  om. 

Måske  siger  I  ved  jer  selv:  „Det  er  da  ikke  noget  nyt,  det  har 
vi  vidst  hele  tiden."  Hvert  eneste  medlem  af  kirken  ved,  at 
optakten  til  gode  gerninger  og  til  et  eksemplarisk  liv  er  at 
få  sindet  rigtig  instillet,  at  blive  opmærksom  på  guddomme- 
lige og  åndelige  tanker  og  idealer. 

Herren  har  i  de  sidste  dage  sagt:  „Hold  derfor  tålmodigt  ud, 
indtil  I  er  fuldkomne."  (L.  &  P.  67:13)  Hvis  noget  skal  kunne 
anspore  os  til  at  vælge  udfordringens  vej  til  fuldkommen- 
hed, må  det  være  det,  at  vi  bevidst  og  eftertrykkeligt  sætter 
dette  begreb  forest  i  vore  tanker.  Vi  skal  tænke  fuldkom- 
ment, før  vi  kan  blive  fuldkomne. 

Og  skal  vi  gøre  det,  må  vi  forstå,  at  Gud  i  hvert  eneste  hjer- 
te nedlagde  en  hunger  efter  evig  sandhed  om  vor  guddom- 
melige natur;  men  som  enhver  anden  gave  vil  denne  ånde- 
lige hunger  ikke  udvikle  sig  til  en  ansporende  drivkraft, 
medmindre  den  udvikles  og  næres.  Det  er  blevet  sagt  om 
en  vis  mand,  at  han  havde  mistet  sin  forstand,  men  han 
savnede  den  ikke.  Menneskets  åndelige  jeg  mistes  endnu 
nemmere  og  savnes  endnu  mindre,  hvis  det  ikke  bevidst 
og  energisk  kultiveres. 

Lignelsen  om  talenterne  understreger  denne  belæring,  der 
så  ofte  nemt  bliver  overset.  Som  kirke  stræber  vi  efter  at 
gøre  livets  lignelser  så  spændende  og  appellerende,  at  den 
dyrebare  tankeverden  hos  dem,  vi  underviser,  kan  blive  fyldt 
med  Guds  sandhed. 

Lad  os  betragte  lignelsen  om  talenterne  lidt  nærmere  i  håb 
om,  at  det  vil  anspore  os  til  tålmodigt  at  fortsætte,  indtil  vi 
bliver  fuldkomne.  Lignelsen  taler  indtrængende  til  os  for  at 
få  os  til  at  erkende  den  sandhed,  at  vi  mister  det,  vi  ikke 
gør  brug  af.  I  sin  skildring  af  det  talent,  der  blev  taget  fra 
den  mand,  som  ikke  gjorde  brug  af  det,  illustrerer  lignelsen 
en  lov,  som  indeholder  magt  over  alt,  hvad  vi  ved  om  livet  — 
en  lov,  som  styrer  den  fysiske,  den  økonomiske  og  den  intel- 
lektuelle verden  såvel  som  den  åndelige.  Den  arm,  der 
aldrig  bruges,  mister  sin  styrke,  efterhånden  som  musklerne 
svinder  ind  og  bliver  slappe.  Når  vi  rejser  os  fra  sengen  ef- 
ter kun  nogle  få  ugers  sygeleje,  må  vi  begynde  helt  forfra 
med  at  lære  at  gå.  Ligeledes  vil  det  menneske,  som  ikke 
bruger  sin  hjerne,  snart  ikke  have  nogen  at  bruge,  hans 
tilværelse  giver  mindre  og  mindre  udbytte.  Den  åndelige 


vitalitet  er  endnu  mere  skrøbelig.  Disse  åndelige  kræfter, 
som  Gud  har  givet  os,  svinder  og  skrumper  ind,  hvis  vi  ikke 
holder  træningen  af  dem  ved  lige. 

Og  det  afhænger  af,  hvorledes  vi  tænker,  om  vi  gør  brug  af 
vore  åndelige  kræfter.  Hvis  vort  sind  ikke  er  optaget  af 
åndelige  tanker,  vil  vor  begejstring  for  Guds  handlemåde 
dale,  vor  lyst  til  åndelige  oplevelser  vil  svinde,  vort  syn  på 
retfærdig  livsførelse  vil  blive  sløret,  vor  uselviske  opofrelse- 
sånd  vil  blive  undertrykt  og  vor  glæde  over  at  være  med  i 
Mesterens  arbejde  vil  blive  nedbrudt.  Selv  jordens  yndigste 
blomster  vil  visne  og  hænge  med  hovedet,  hvis  de  ikke 
ledes  til  at  bære  frugt  til  vingårdens  herre. 
Arbejdet  i  kirken  hænger  bogstavelig  talt  sammen  med  den 
tankegang,  der  finder  sted  hos  enhver  af  os.  Med  uforlig- 
nelig veltalenhed  og  styrke  forkynder  Ordsprogenes  Bog: 
„Thi  som  han  (mennesket)  tænker  i  sit  hjerte,  således  er 
han."  (23:7.  King  James  version)  Dette  skriftsted  var  inspira- 
tionen til  det  berømte  essay,  skrevet  af  James  Allen,  med 
titlen  „Som  en  mand  tænker".  I  sin  udvikling  af  dette  emne 
skriver  James  Allen:  „Som  en  mand  tænker  i  sit  hjerte,  så- 
ledes er  han.  Dette  gælder  ikke  blot  hele  mandens  væsen, 
men  er  så  omfattende,  at  det  når  ud  til  hver  eneste  tilstand 
og  omstændighed  i  hans  liv.  En  mand  er  bogstaveligt  det, 
han  tænker;  hans  personlighed  er  den  totale  sum  af  alle 
hans  tanker. 

Ligesom  planten  vokser  frem  af  og  ikke  kunne  blive  til  uden 
frøet,  således  udspringer  hver  eneste  af  menneskets  hand- 
linger fra  tankens  skjulte  frø  og  kunne  ikke  være  fremkom- 
met uden  dem.  Dette  gælder  lige  så  meget  de  handlinger, 
der  kaldes  , spontane'  og  .uoverlagte'  som  dem,  der  udføres 
efter  moden  overvejelse." 

Således  —  understreger  Allen:  „er  legemet  tankens  og  sin- 
dets tjener.  Det  adlyder  tankens  virkefelter,  enten  de  er  for- 
sætligt valgt  eller  de  finder  udtryk  rent  automatisk  . . .  Syg- 
dom og  sundhed  . . .  har  sin  rod  i  tanken.  Sygelige  tanker 
vil  give  sig  udtryk  gennem  et  sygeligt  legeme.  Man  ved,  at 
frygt  har  dræbt  en  mand  lige  så  hurtigt,  som  havde  den 
været  en  kugle,  og  frygten  dræber  fortsat  tusinder  af  men- 
nesker lige  så  sikkert,  selv  om  det  måske  sker  knap  så 
hurtigt."  (James  Allen:  „Som  en  mand  tænker,  siderne  7, 
26.  Thomas  Y.  Crowell  Co.,  N.  D.  New  York) 
Mit  budskab  er  derfor  dette:  Vi  bør  gennem  tale  og  eksem- 
pel opmuntre  mennesker,  både  medlemmer  og  ikke-med- 
lemmer,  til  at  overvære  alle  de  møder,  der  holdes  for  deres 
aldersgruppe.  Vi  bør  lade  os  udfordre  til  at  tænke,  til  at  tro 
og  til  at  følge  ældste  Richard  L.  Evans  ord:  „Et  menneske 
skal  begynde  at  være  det,  han  vil  være  . . .  hvis  det  er  det, 
han  vil  være.  Han  må  følge  den  vej,  der  fører  til  den  bestem- 
melse, han  har  i  tankerne  . . .  hvis  det  er  dér,  han  vil  hen. 
Hverken  her  eller  herefter  vil  vi  finde,  at  vi  fra  den  ene  dag 
til  den  anden  kan  blive  noget,  vi  ikke  er,  med  egenskaber, 
vi  ikke  har  fortjent,  eller  kunne  glæde  os  over  en  livsfilosofi, 
vi  ikke  passer  til." 

Mit  vidnesbyrd  er,  at  evangeliet  er  sandt,  at  Gud  lever,  at 
Jesus  er  Kristus,  verdens  Forløser,  der  står  som  vor  kirkes 
overhoved.  Jeg  ved,  at  profeten  Joseph  Smith  var  det  red- 
skab, gennem  hvilket  evangeliet  blev  gengivet  og  den  san- 
de kirke  oprettet,  og  at  præsident  Spencer  W.  Kimball  er 

Herrens  repræsentant  på  jorden  i  dag.  Jeg  beder,  at  tanker- 
ne hos  os  alle  og  hos  dem,  vi  tjener,  må  være  af  en  sådan 
art,  at  vi  kan  blive  og  forblive  tapre  tjenere  i  Guds  rige. 

ÆLDSTE  JOSEPH  B.  WIRTHLIN 


Handlefrihed 


Immo  Luschin  v.  Ebengreuth 


Gennem  guddommelig  åbenbaring  ved  vi,  at  jordelivet  hver- 
ken er  begyndelsen  eller  afslutningen,  selv  om  mange,  alt 
for  mange  i  virkeligheden,  tror,  at  det  er  sådan. 
Vi  levede  før  i  en  tilstand,  som  vi  kalder  forudtilværelsen, 
hvor  vi,  vor  himmelske  Faders  åndelige  børn,  begyndte  vor 
udvikling,  og  hvor  vi  så  at  sige  gjorde  vore  første  forsøg  på 
at  vandre  på  vejen  til  fuldkommenhed.  Vi  måtte  der  lære 
at  anvende  en  guddommelig  gave,  som  er  selve  grundlaget 
for  frihed  og  fremgang:  det  enkelte  menneskes  handlefri- 
hed. 

På  det  tidspunkt  havde  enhver  af  os,  som  er  blevet  født  her 
på  denne  jord,  taget  en  vis  beslutning  af  største  betydning. 
Vi  havde  besluttet,  at  vi  ville  underkaste  os  en  jordisk  prø- 
vetid, for  at  vi  kunne  lære  alle  tilværelsens  områder  at  ken- 
de, og  efter  egen  beslutning  og  fri  vilje,  vende  tilbage  til 
Gud  ved  at  blive  vor  himmelske  Fader  lig. 
Nu  er  vi  altså  her  på  jorden,  og  med  vor  begrænsede  opfat- 
telsesevne kan  vi  ikke  se  længere  end  til  fødslen  som  livets 
begyndelse  og  døden  som  dets  afslutning.  Men  nu  ved  vi 
igen,  gennem  åbenbaring,  at  dette  jordiske  liv  efterfølges 
af  endnu  en  tilstand,  som  imidlertid  i  modsætning  til  de  to 
første  er  af  uendelig  varighed.  Således  som  vi  i  vor  forudtil- 
værelse  bestemte,  at  vi  ville  bo  på  jorden,  og  som  vor  ad- 
færd dengang  var  den  faktor,  der  bestemte,  hvornår  og  hvor 
samt  de  medfølgende  betingelser  for  vor  indtræden  i  døde- 
ligheden, således  er  vort  nuværende  liv  en  forberedende 
tilstand,  den  er  „tiden,  da  menneskene  skulle  berede  sig  til 
at  møde  Gud;  ja,  dette  livs  dag  er  den  dag,  da  menneskene 
skal  udføre  deres  arbejde."  (Alma  34:32)  Efterhånden  som 
vi  fuldt  ud  forstår  dette  guddommeligt  inspirerede  skriftsted, 
erkender  vi  med  alarmerende  klarhed,  hvor  kolossal  betyd- 
ningen er  af  alt,  hvad  vi  nu  gør  og  tænker,  siger  og  ønsker. 
Til  anvendelse  i  denne  prøvetid  fik  vi  blandt  mange  andre 
ting  to  betydningsfulde  gaver.  For  det  første  fik  vi  det  så- 
kaldte Kristi  lys,  som  er  den  guddommelig  Ånd  i  os  —  og  i 
alle  andre  mennesker,  der  fødes  på  denne  jord  —  og  som 
giver  os  kundskab  om  godt  og  ondt;  for  det  andet  fik  vi 
frihed  til  selv  at  bestemme  vore  handlinger.  I  den  guddom- 
melig frelsesplan  er  der  ingen  tvang,  ikke  skygge  af  tvang; 
men  fordi  menneskene  har  frihed  til  selv  at  bestemme,  er  de 
også  bundet  til  at  acceptere  følgerne  af  deres  handlinger, 


enten  disse  er  gode  eller  onde.  For  at  vi  kan  være  frie  til  at 
vælge,  må  der  være  en  modsætning  i  alle  ting,  og  vi  fristes 
og  lokkes  af  enten  det  ene  eller  det  andet.  Hvilket  vi  vælger 
afhænger  af,  hvad  der  vil  give  os  den  største  tilfredshed: 
enten  en  midlertidig  glæde  eller  forventningen  om  evigt  liv. 
Vi  stilles  over  for  dette  alternativ:  „Æd,  drik  og  vær  lystig; 
i  morgen  skal  vi  dø,"  (2.  Ne.  28:7),  på  den  ene  side,  og  på 
den  anden  side:  „Og  dersom  du  holder  dem  (mine  bud) 
og  holder  ud  indtil  enden,  skal  du  have  evigt  liv,  hvad  der 
er  den  største  af  alle  Guds  gaver."  (L  &  P.  14:7)  Evigt  liv 
er  ikke  blot  en  undelig  fortsættelse  af  menneskets  tilværel- 
se —  hvilket  er  udødelighed;  men  evigt  liv  er  den  form  for 
liv,  som  leves  af  Gud:  ubegrænset  liv,  liv  inden  for  familie- 
båndene i  lykke  og  evig  udvikling. 

Fra  alt,  hvad  Herren  har  åbenbaret  os  om  dette,  ser  vi,  at 
det  mest  ønskværdige  er  at  opnå  evigt  liv.  Mange  men- 
nesker fornægter  sig  selv  små  glæder  og  lægger  de  penge, 
de  derved  sparer,  til  side,  indtil  beløbet  er  stort  nok  til,  at 
de  kan  få  en  eller  anden  stor  ting,  de  så  længe  har  ønsker 
sig.  Hvis  vi  anvender  denne  tanke  på  det  åndelige  og  etiske 
område,  forstår  vi  straks,  hvor  stor  belønning,  der  ligger  i,  at 
man,  ifølge  Herrens  befalinger,  bør  nægte  sig  selv  de  verd- 
slige glæder  og  „samle  sig  skatte  i  Himmelen",  for  dér  at 
opnå  evigt  liv. 

Med  udsigt  til  evigt  liv  i  tankerne  vil  vi  sandelig  være  i  stand 
til  at  afværge  den  ondes  fristelser.  Måske  vil  følgende  tan- 
ker også  kunne  hjælpe  lidt. 

700  års  visdom  og  erfaring  i  den  romerske  kultur  afspejles 
i  de  samtidige  ordsprog.  Et  af  dem  siger:  „Principiis 
obsta!",  som  betyder:  „Stå  imod  fra  begyndelsen!"  Hvor 
ofte  sker  det  ikke,  at  nogen  udsætter  sig  for  et  eller  andet, 
skønt  han  i  sit  hjerte  ved,  at  det  er  forkert.  Han  giver  efter, 
idet  han  siger:  „Men  det  skader  ikke  —  det  gør  andre  jo 
også,  der  er  bestemt  ikke  noget  galt  i  det."  I  denne  forbin- 
delse kan  man  tænke  på  fyldt  chokolade  med  forskellige 
spiritus-smagsprøver,  eller  på  tilsyneladende  harmløs  fort- 
rolighed til  en  sekretær  eller  til  en  vens  hustru,  i  forklæd- 
ning naturligvis,  kun  i  al  venskabelighed.  Men  hvad  sker 
der?  En  klog  mand  i  det  gamle  Israel  skrev:  „Den,  som  ud- 
sætter sig  for  fare,  skal  omkomme  derved."  (Siraks  Bog) 
Hvor  ofte  sker  det  ikke,  at  nogen  spiller  hasard  lige  på 
grænsen  af  afgrunden?  Hvis  en  mand  klatrer  ud  på  gesim- 
sen på  ottende  etage  og  demonstrerer  hvor  besindig  og 
modig  han  er,  så  kan  han  ikke  standse  processen,  eller  gøre 
sin  handling  ugjort,  hvis  han  falder  ned.  Det  er  bedre  at  lade 
være  med  at  prale,  men  holde  sig  så  langt  fra  afgrunden 
som  muligt.  Det  er  bedre  at  undgå  faren,  undgå  lokkemid- 
let til  synd.  Hellere  være  frygtsom  i  verdens  øjene,  men  mo- 
dig for  Herrens;  for  belønningen  vil  blive  evigt  liv.  „Vær 
ydmyg,  så  skal  Herren  din  Gud  lede  dig  ved  hånden  . . ." 
(L.  &  P.  112:10)  Hvis  han  tager  os  ved  hånden  og  leder  os, 
farer  vi  ikke  vild.  Måske  står  vi  og  tripper,  måske  snubler  vi, 
men  vi  falder  ikke.  At  erkende  de  fejl,  man  har  begået,  være 
ked  at  det,  angre  og  omvende  sig  derved,  at  man  bestræber 
sig  mest  muligt  for  ikke  at  gentage  fejltrinnet  —  det  er  de 
trin,  der  leder  ind  på  den  trange  og  snævre  ven  hen  imod 
evigt  liv,  efter  at  porten  til  denne  vej  er  blevet  åbnet  gen- 
nem de  ordinanser,  der  udføres  i  Herrens  hus. 

Hver  eneste  dag,  ja,  hver  time  stilles  vi  over  for  at  skulle 
træffe  beslutninger,  hvoraf  mange  ikke  synes  at  være  særlig 
vigtige;  men  tilsammen  bestemmer  de  hvilken  retning  vi 
går.  Er  vi,  først  og  fremmest,  verdsligsindede  eller  er  vi, 
først  og  fremmest,  åndeligt  sindede?  „Ved  I  ikke,  at  ven- 
skab med  verden  er  fjendskab  med  Gud?"  (Jakobs  Brev 4:4) 
Lad  os  lægge  de  onde  ting  til  side  og  gøre  plads  for  de 
gode!  To  ting  der  ikke  kan  være  på  samme  sted  på  samme 
tid.  „Altså,  når  man  ved,  hvad  der  er  det  rigtige  og  ikke  gør 
det,  er  man  skyldig  i  synd."  (Jakobs  Brev  4:17) 


Lad  os  glæde  os  over  det  løfte  om  evigt  liv,  som  Herren 
har  givet  os!  Lad  os  have  tillid  til  denne  forsikring:  „Thi  kraf- 
ten dertil  har  de  i  sig,  hvorved  de  kan  handle  efter  egen 
fri  vilje.  Og  dersom  menneskene  gør  det  gode,  skal  de 
ingenlunde  miste  deres  løn."  (L.  &  P.  58:28) 


AF  IMMO  LUSCHIN  VON  EBENGREUTH 
Præsident  for  templet  i  Schweitz 


Gå  ud  i  al  verden 

Da   den   genopstandne   Frelser  viste  sig 
for  sine  elleve  disciple  på  Galilæas  bjerg, 
sagde  han  til  dem:  „Gå  derfor  hen  og  gør 
alle  folkeslagene  til  mine  disciple,  idet  I 
døder  dem   i   Faderens  og   Sønnens  og 
Helligåndens  navn."   (Matt.  28:19) 
Denne  befaling  til  disciplene  er  målet  for 
kirkens  missionærarbejde  i  dag. 
En  ny  rapport  fra  missionær-hovedkomi- 
téen viser,  hvor  hurtigt  missionærarbejdet 
vokser   over   hele   verden   som   følge   af 
præsident  Kimballs  udfordring. 
Præsident   Kimball   har  i   alle  sine  taler, 
både   i  Amerika  og   i   den  øvrige  del  af- 
verden,   understreget  nødvendigheden  af 
at  skaffe  flere  og  flere  missionærer.  Han 
har  opfordret  kirkens   medlemmer  til   at 
„øge  deres  indsats",   idet  han  har  frem- 
hævet, at  vi  må  forberede  os  bedre  til  at 
undervise  i  evangeliet. 
Kort  efter  at  præsident  Kimball  i  1974  blev 
kirkens  præsident  og  profet,  var  der  111 
missioner   spredt   ud    over   hele   verden. 
Antallet  er  nu  øget  med  19,8%,  svaren- 
de til  133  missioner  i  slutningen  af  året 
1975. 

Hvis  missionerne  vokser,  er  det  indlysen- 
de, at  præsident  Kimballs  anmodning  om 
flere  missionærer,  må  imødekommes. 


I  september  1973  arbejdede  15.903  fuld- 
tidsmissionærer  over  hele  verden.  Næste 
år  i  september  var  antallet  forøget  med 
10,4%,  svarende  til  17.557,  og  i  septem- 
ber 1975  prædikede  21.163  fuldtidsmis- 
sionærer  evangeliet.  Disse  tal  dækker 
naturligvis  ikke  de  tusinder  af  stavsmis- 
sionærer,  der  arbejder  indenfor  deres 
egne  områder. 

Den  3.  november  1975,  arbejdede  21.860 
unge  mænd  i  missionsmarken. 
I  perioden  fra  september  1974  til  septem- 
ber 1975  blev  der  kaldet  13.004  nye  mis- 
sionærer. De  erstattede  dem,  der  skulle 
rejse  hjem  og  forøgede  samtidig  antallet. 
Frugten  af  arbejdet  —  at  bringe  Herrens 
børn  i  dåbens  vande  —  er  også  forøget 
med  26,6  %  i  det  foregående  år.  Ifølge 
missionens  fremgangsrapport  blev  74.970 
mennesker  døbt  i  perioden  fra  septem- 
ber 1973  til  september  1974.  Det  følgen- 
de år  1974-75  blev  der  til  sammenligning 
døbt  94.886  mennesker  ind  i  kirken. 

Antal  af  missioner 

111  missioner  1974 
133  missioner  1975 
163  missioner  planlagt  til  1976 

Antal  missionærer 

Præsident  Kimballs  opfordring: 
15.903  september  1973 
17.557  september  1974 
21.163  september  1975 

Antal  af  døbte 

„Idet  I  døber  dem  . . ." 
74.970  september  1973  til  1974 
94.886  september  1974  til  1975 
Procentvis  forøgelse  af  missioner  fra 
september  1974  til  september  1975: 

19,8% 
Procentvis    forøgelse    af   missionærer 
fra  september  1974  til  september  1975: 

20.5  % 

Procentvis  forøgelse  af  døbte  fra  sep- 
tember 1974  til  september  1975: 

26.6  % 

Dåb  ved  fuldtidsmissionærer,  septem- 
ber 1974  til  september  1975: 
4,9  % 


Seattle  området 

er  blevet  lovet  et  tempel 

Den  15.  november  1975,  bekendtgjorde 
Det  første  Præsidentskab  i  Seattle,  Wa- 
shington, at  der  ville  blive  bygget  et 
tempel  i  dette  område. 
Meddelelsen  kom  efter  et  møde  i  Seattle 
North  Stake  Center  med  stavspræsiden- 
ter  og  andre  ledere,  der  repræsenterer 
omkring  170.000  medlemmer  af  kirken 
fra  Washington,  Oregon,  Alaska,  det  nord- 
lige Idaho  og  Britisk  Columbia.  Præsident 
Kimball  sagde,  at  det  senere  vil  blive 
meddelt,  hvor  det  nye  tempel  skal  ligge. 
Man  forventer  ikke  at  begynde  opførelsen 
før  sidst  i  1976  og  regner  med  at  fuld- 
føre byggeriet  i  løbet  af  to  år.  Medlem- 
mer af  kirken,  der  bor  i  området,  vil  blive 
bedt  om  at  skænke  et  bidrag  til  omkost- 
ningerne. 

Seattle  Templet  vil  blive  det  nittende  i  en 
verdensomspændende  kæde.  De  to  andre 
templer,  der  er  givet  meddelse  om  at 
opføre,  skal  ligge  i  Brazilien  og  i  Tokyo 
i  Japan. 

To  templer,  hvoraf  det  første  blev  fuldført 
i  pionertiden,  blev  genindviet  sidste  år 
efter  en  omfattende  istandsættelse.  Arizo- 
na Templet  i  Meza  blev  genindviet  den 
15.  april  1975  og  St.  George  Templet  blev 
genindviet  den  11.  november  1975. 
Der  er  nu  over  36  stave  i  Seattle  Tempel- 
området og  tilvæksten  forventes  vedbli- 
vende at  stige. 


Det  første  spadestik 

til  templet 

i  Sao  Paulo  taget  d. 20.  marts 

Ifølge  ældste  James  E.  Faust,  en  assistent 
til  De  Tolv  og  område-tilsynsførende  for 
Sydamerika  Øst,  blev  det  første  spade- 
stik, til  templet  i  Sao  Paulo,  taget  den  20. 
marts  kl.  15:00.  Tidspunktet  for  spade- 
stikket blev  godkendt  af  Det  første  Præ- 
sidentskab, og  tilstede  ved  begivenheden 
var  kun  medlemmer  af  kirken  samt  nogle 


32 


officielle  og  politiske  ledere,  der  var  ble- 
vet inviteret. 

Planerne  om  det  første  tempel  i  Latin- 
Amerika  blev  bekendtgjort  den  1.  marts 
1975  af  Det  Første  Præsidentskab  ved 
hovedmødernes  første  dag  under  om- 
rådekonferencen i  Sydamerika. 
I  sin  bekendtgørelse  sagde  præsident 
Spencer  W.  Kimball,  at  beslutningen  om 
at  bygge  templet,  blev  truffet  på  baggrund 
af  kirkens  vedvarende  vækst  i  Brasilien. 
Det  nye  tempel  skal  ligge  på  nordsiden 
af  Avenida  Prof.  Francisco  Morato  i  Bu- 
tanta-delen  af  byen.  Byggeriet  forventes 
færdigt  i  løbet  af  18  måneder. 
Templet  i  Sao  Paulo  vil  blive  benyttet  af 
kirkens  medlemmer  i  Sydamerika.  Der  er 
omkring  140.000  medlemmer  i  Sydameri- 
ka, deriblandt  over  40.000  i  Brasilien. 
Medlemstallet  er  vokset  med  mere  end 
41/2  gang  i  løbet  af  de  sidste  10  år. 
Templet  i  Sao  Paulo  er  tegnet  af  Emil  B. 
Fetzer,  arkitekt  for  kirken,  og  arbejds- 
planerne blev  udarbejdet  under  hans  le- 
delse. 

Bygningen  skal  placeres  på  en  0,6  ha  stor 
del  af  et  område  på  2,2  ha,  som  kirken 
købte  for  2  år  siden.  Hele  arealet  vil  give 
plads  for  et  stavscenter,  et  besøgscenter 
og  muligvis  endnu  en  bygning,  der  kan 
benyttes  til  mange  formål. 
Det  ydre  vil  blive  udført  i  hvid  italiensk 
marmor.  På  toppen  af  et  tårn  over  ind- 
gangen til  den  1 800  m2  store  etplans- 
bygning,  placeres  der  et  emaljeret  spir, 
med  24  karat  guld  smeltet  ud  over  dets 
ydre  overflade.  Bygningen  vil  også  få 
farvede  ruder  med  bronzegitter  for  vin- 
duerne. 


Ældste  Didier  som 

tilsynsførende 

for  en  del  af  Europa 


Ældste  Charles  Didier,  som  lige  er  ble- 
vet kaldet  som  medlem  af  De  halvfjerds' 
første  Kvorum,  har  fået  til  opgave  at  væ- 
re tilsynsførende  for  en  del  af  Europa. 
Beslutningen  om  at  oprette  et  tredie  til- 
synsførende område  i  Europa  blev  ved- 
taget på  et  møde  med  Det  første  Præsi- 
dentskab og  De  tolvs  Råd. 
Der  blev  også  givet  meddelelse  om,  at  det 
sydafrikanske  område  ville  blive  under- 
lagt ældste  James  E.  Faust,  assistent  til 
De  Tolv  og  områdeleder  i  Sydamerika. 
Det  sydafrikanske  område  ville  ligge  nær- 
mere ældste  Fausts'  hovedkvarter  i  Bra- 
zilien  end  ældste  Bernard  P.  Brockbanks, 
idet  den  sidste  er  tilsynsførende  for  De 


britiske  Øer  og  desuden  assistent  til  De 
Tolv. 

De  britiske  Øers  område  omfatter  alle 
missioner  og  stave  i  England,  Irland  og 
Skotland. 

Ældste  Joseph  B.  Wirthlin,  assistent  til 
De  Tolv,  er  tilsynsførende  for  det  euro- 
pæiske område,  som  nu  er  delt  op  i  to 
dele.  Han  skal  nu  føre  tilsyn  med  de  til- 
hørende stave  i  de  forskellige  lande. 
Ældste  Didiers  mission  omfatter  Belgien, 
Frankrig,  Italien,  Holland,  Spanien  og 
Geneve  missionen  i  Schweitz.  Han  skal 
også  føre  tilsyn  med  Haag  staven  i  Hol- 
land og  Paris  staven  i  Frankrig,  som  blev 
oprettet  den  16.  november  1975. 
Det  første  Præsidentskab  meddeler,  at 
ældste  Mark  E.  Petersen  fra  De  tolvs  Råd 
bliver  rådgiver  for  De  britiske  øers  om- 
råde, og  ældste  Thomas  S.  Monson,  fra 
De  tolvs  Råd,  bliver  rådgiver  for  hele  det 
europæiske  område. 


Den  første  franske  stav 
opprettet  i  Paris 

Den  første  franske  stav  blev  oprettet  i 
Paris,  den  16.  november  1975,  af  ældste 
Mark  E.  Petersen  fra  De  tolvs  Råd. 
Gerard  Giraud-Carrier  blev  opretholdt 
som  præsident  for  den  nye  franske  stav 
i  Paris.  Owen  James  Stevens  og  Serge 
Convers  blev  opretholdt  som  hans  råd- 
glivere. 

Ældste  Charles  Didier  fra  De  halvfjerds' 
første  Kvorum  og  ældste  Jacob  de  Jager, 
regionalrepræsentant  for  De  Tolv,  hjalp 
ældste  Petersen  ved  stavskonferencen  i 
kirkebygningen  ved  Versailles.  Den  nye 
stav,  som  blev  organiseret  i  den  franske 
Paris  mission,  består  af  fem  wards  og 
tre  grene. 

Den  første  sidste  dages  hellige  missionær 
i  Frankrig  var  ældste  William  Howell  fra 
Wales,  som  af  det  britiske  missionspræ- 
sidentskab  i  juli  1849  blev  sendt  over  for 
at  åbne  evangeliets  døre  i  Frankrig. 
Lige  efter  enkomsten  til  havne  byen  Le 
Havre,  døbte  ældste  Howell  det  første 
medlem,  Augustus  Saint  D'Ana,  den  30 
juli  1849.  Ældste  Howell  oprettede  den 
første  gren  i  Frankrig,  den  5.  april  1850  i 
Bologne-surmer.  Grenen  bestod  af  seks 
medlemmer. 

Først  i  året  1851  påbegyndtes  oversættel- 
sen af  Mormons  Bog  af  ældste  Curtis  E. 
Bolton,  og  i  maj  1851  begyndte  John 
Taylor  udsendelsen  af  „L'Étoile  de  Dese- 
ret" (Stjernen). 
Den  oprindelige  franske  mission  er  vok- 


set til  fire  missioner  i  dag,  med  hoved- 
kvarter i  Paris,  Toulouse  i  Frankrig,  Ge- 
neve i  Schweitz  og  Bryssel  i  Belgien. 
Den  nye  stavspræsident  er  født  den  21. 
februar,  1944  i  Revel,  Frankrig.  Han  blev 
døbt  den  30.  november  1968  i  Toulouse 
og  giftede  sig  med  Annie  Reveyron  den 
12.  juli  1965.  De  har  nu  fire  børn. 
Stavspræsident  Girard-Carrier  er  civilin- 
geniør og  har  virket  som  rådgiver  i  di- 
striktet, distriktspræsident,  rådgiver  i 
missionen  og  grenspræsident. 
Præsident  Stevens  er  født  den  7.  maj, 
1938  i  Springfield,  Massachusettes.  Han 
giftede  sig  med  Lydia  J.  Thomander  den 
19.  marts,  1963  i  Logan  Templet,  og  de 
har  fem  børn. 

Han  har  bl.  a.  virket  som  seminar-koordi- 
nator i  den  franske  Paris  mission,  som 
højrådsmedlem  og  som  rådgiver  for  mis- 
sionspræsidenten  i  Paris.  Han  er  profes- 
sor ved  Det  europæiske  Institut  for  For- 
retningsadministration i  Fontainebleau, 
Frankrig. 

Præsident  Convers  er  født  den  1.  juli  1946 
i  Epinal,  Frankrig.  Han  blev  døbt  den  16. 
marts  1970  i  Paris  og  giftede  sig  med 
Danielle  Bastit  den  17.  januar  1972  i  tem- 
plet i  Schweitz.  De  har  to  børn.  Præsi- 
dent Convers,  som  er  optant,  har  tjent 
som  grenssekretær,  udøvende  sekretær, 
rådgiver  i  grenen,  grenspræsident,  di- 
striktsrådmedlem  og  som  rådgiver  for 
distriktspræsidenten. 


Og  se,  der  er  intet  andet  sted  udpeget 
end  det,  jeg  har  bestemt;  ej  heller  skal 
noget  andet  sted  blive  udpeget  end  det, 
jeg  har  bestemt  til  mine  helliges 
indsamling, 

førend  den  dag  kommer,  da  der  ikke 
mere  findes  plads  for  dem.  Og  da  har 
jeg  andre  steder,  som  jeg  skal  udpege 
for  dem,  og  disse  skal  kaldes  stave  for 
Zions  pauluner  eller  Zions  styrke. 
Se,  det  er  min  vilje,  at  alle  de,  der 
påkalder  mit  navn  og  tilbeder  mig  efter 
mit  evige  evangelium,  skal  samle  sig  og 
stå  på  hellige  steder  og  berede  sig  på 
den  åbenbarelse,  som  skal  komme,  når 
forhænget,  som  dækker  mit  tempel  i 
mit  tabernakel,  og  som  skjulet  jorden, 
skal  tages  bort,  og  alt  kød  tilsammen 
skue  mig.  L&P  101:20-23. 


